Puting Sakit Ketika Menyusu Bayi? Ini 6 Tip Ibu WAJIB Buat Di Rumah, Barulah Tak Sakit Lagi!

Sebagai seorang ibu yang
menyusukan si manja dengan susu badan
, sudah pasti anda pernah mengalami puting sakit ketika menyusu bayi anda bukan? Anda tidak perlu terlalu risau kerana ia adalah sesuatu yang normal terutamanya di awal
kelahiran bayi
.

Persoalannya, apakah yang menyebabkan ia berlaku dan apakah yang boleh dilakukan? Dan adakah masalah itu boleh dirawat?

Jangan risau, Hello Doktor ada jawapannya. Jom kita sama-sama ikuti artikel ini untuk mengetahui mengenai perkara ini dengan lebih mendalam lagi!

Apakah punca puting sakit ketika menyusukan bayi?

Ya, ia mungkin normal. Namun, sudah pasti kita akan tertanya-tanya apakah perkara yang menyebabkan perkara ini berlaku. Sebenarnya, terdapat banyak punca yang boleh menyebabkan puting sakit ketika menyusu bayi antaranya:

Payudara bengkak kerana penuh susu

Lekapan mulut bayi ke puting payudara yang tidak betul

Puting luka kerana posisi menyusu yang salah

Puting luka kerana digigit bayi

Pam payudara tidak digunakan dengan betul

Menyusu bayi terlalu lama

Memakai baju dalam yang terlalu ketat

Memiliki puting yang tenggelam

Memiliki puting yang sensitif terhadap kesejukan (
vasopasm
)

Bayi mempunyai masalah frenulum yang terbatas

Selain itu, puting sakit sebab menyusu bayi juga mungkin disebabkan jangkitan yang berpunca daripada
kulat susu atau mastitis
. Untuk lebih kepastian, anda disarankan untuk berjumpa doktor jika ia berlaku kepada anda!

Apakah yang boleh dilakukan?

Baiklah, sekarang kita sudah jelas mengenai punca ia berlaku. Namun, apakah yang boleh dilakukan selain berjumpa dengan doktor? Tenang, ini apa yang para ibu boleh lakukan sendiri di rumah:

#1. Tuamkan puting dengan air suam

Pertama sekali, anda boleh cuba gunakan cara semula jadi iaitu dengan menuam puting payudara anda yang telah dibasahkan dengan air suam dengan perlahan-lahan. Ulangi proses ini sehingga bengkak pada puting dan rasa sakit itu hilang dengan sendirinya.

#2. Sapukan  puting dengan susu ibu

Selain itu, anda juga boleh menggunakan petua orang lama iaitu sapukan susu ibu pada kawasan puting anda. S

etelah disapukan dan dikeringkan, pakai semula baju dalam anda dan jalani kehidupan seharian seperti biasa. Ya, ia mungkin kedengaran seperti mitos, namun apa kata anda mencubanya terlebih dahulu?

#3. Betulkan lekapan mulut si manja

Anda juga boleh memerhatikan
lekapan mulut bayi anda
. Pastikan kedudukan puting dekat dan mudah dicapai oleh mulut bayi bagi mengelakkan puting tertarik daripada kedudukan sepatutnya.

 Caranya, anda perlu memastikan dagu bayi menyentuh payudara ibu, bibir bawah bayi terjuih keluar dan mulut bayi terbuka lebar semasa menyusukan bayi.

#4. Betulkan posisi ketika menyusu

Posisi menyusu yang salah merupakan antara punca utama keadaan ini berlaku. Oleh itu,
 anda perlu betulkan posisi
 anda agar kedua-dua anda dan bayi berasa selesa
ketika penyusuan
.

Sebaiknya, gunakan bantal untuk menyokong bayi ketika mendukungnya. Atau, anda juga boleh menyusukan bayi ketika berbaring di atas katil. Ini lebih mudah dan tidak memberi tekanan kepada anda.

#5. Tetapkan waktu untuk menyusu

Kekerapan menyusu yang paling ideal adalah 2 hingga 3 jam sekali. Ini adalah sangat penting untuk mengawal kadar penghasilan susu bagi
menghalangnya daripada membengkak
.

Selain itu, ia juga bertujuan untuk memberi puting dan payudara anda berehat daripada aktiviti penyusuan yang kadangkala boleh mendatangkan kepenatan.

#6. Gunakan krim dan ubat pada puting

Jika kesakitan yang dialami itu terlalu melarat, anda perlu berjumpa doktor untuk berbincang mengenai penggunaan krim atau ubat untuk merawat puting sakit ketika menyusu bayi.

Namun begitu, anda perlu memastikan krim yang disarankan tidak mengandungi lanolin yang mampu mengakibatkan alahan dan tidak mempunyai bau busuk yang menyebabkan bayi menolak untuk menyusu.

Konklusi

Terdapat beberapa punca puting sakit ketika menyusu bayi. Selalunya ia terjadi pada awal proses menyusu bayi, terutamanya pada minggu-minggu pertama selepas kelahiran si manja.

Namun, anda tidak perlu risau kerana kami telah senaraikan beberapa cara untuk anda merawatnya sendiri di rumah. Jika keadaan yang dialami masih berlarutan atau bertambah teruk, segera berjumpa doktor untuk mengelakkan komplikasi yang lebih teruk ya!


Bahasa Isyarat Bukan Hanya Untuk OKU, Orang Biasa Juga Kena Belajar! Ini Sebabnya

Orang kelainan upaya (OKU) adalah
insan istimewa
 yang mempunyai cara tersendiri untuk berkomunikasi dan berinteraksi, salah satunya adalah melalui penggunaan bahasa isyarat.

Seperti yang kita semua ketahui, bahasa isyarat merupakan bahasa berbentuk visual dan bermanfaat bagi golongan ini terutamanya mereka yang pekak dan bisu.

Namun, tahukah anda sebenarnya bahasa isyarat ini bukan hanya bermanfaat untuk golongan OKU sahaja, bahkan individu normal juga turut boleh peroleh kebaikan daripadanya.

Sempena Hari Bahasa Isyarat Antarabangsa yang berlangsung pada 23 September ini, kami sediakan artikel mengenai manfaat penggunaan bahasa isyarat yang bukan sahaja terhad kepada orang kelainan upaya.

Jom ikuti artikel ini dengan lebih lanjut!

Fahami apa itu bahasa isyarat

Bahasa ini merangkumi tanda yang dibuat melalui pergerakan tangan dan organ lain, termasuk ekspresi wajah serta postur badan. Ia digunakan terutamanya oleh
individu yang pekak
.

Di samping itu, bahasa isyarat juga mempunyai beberapa jenis yang berbeza seperti bahasa isyarat Inggeris serta Amerika.

Bagi bahasa isyarat Inggeris (BSL), ia tidak mudah difahami oleh pengguna bahasa isyarat Amerika (ASL).

Namun begitu, tahukah anda bahawa bahasa isyarat bukan sahaja membantu orang kelainan upaya, malahan individu dengan masalah berikut juga boleh mendapat manfaat daripadanya, seperti:

1. Autisme

Kanak-kanak dengan masalah autisme
 sering kali bergelut dengan komunikasi dan bahasa yang dituturkan.

Justeru, bahasa isyarat adalah antara pilihan lain untuk berkomunikasi. Penyelidikan menunjukkan bahawa ia dapat membantu perkembangan pertuturan, interaksi sosial dan pembelajaran kata-kata baru.

Komunikasi secara visual ini dikatakan dapat membantu individu autisme yang sukar untuk berkomunikasi.

2.
Apraxia of Speech

Apraxia of Speech
 adalah gangguan pertuturan motor yang mempengaruhi mesej dari otak sehingga ke mulut.

Masalah ini akan menyukarkan seseorang individu untuk menggerakkan bibir, lidah dan melontarkan bunyi dengan betul.

Oleh itu, bahasa isyarat dapat membantu golongan ini bersuara untuk bercakap dengan mengingati proses motor untuk melontarkan sebutan perkataan.

Selain itu, bahasa ini juga memberikan manfaat kepada mereka secara emosi dan juga sosial.

3.
Cerebral Palsy

Cerebral Palsy boleh
mempengaruhi cara seseorang dalam menggerakkan mulut
, rahang, kepala serta bahagian badannya yang lain.

Ia juga mampu menyukarkan golongan ini untuk bercakap dan makan. Terapi pertuturan dan bahasa isyarat dapat membantu meningkatkan masalah komunikasi bagi kanak-kanak dengan
 Cerebral Palsy
.

4. Sindrom Down

Down Syndrome
 adalah kondisi genetik disebabkan oleh kromosom tambahan. Individu yang mengalaminya akan mendapat perkembangan yang perlahan dan juga masalah kesukaran untuk belajar.

Bahasa isyarat juga dapat membantu bayi dan kanak-kanak dengan masalah sindrom Down dengan cara meningkatkan kemahiran komunikasi mereka.

Selain itu, ia dapat menyokong dalam pengembangan bahasa ekspresif, komunikasi fungsi, dan kemahiran sosial.

Pernahkah anda mendengar bahawa mengajar bahasa isyarat kepada bayi adalah cara yang baik untuk meningkatkan kemahiran komunikasi sebelum mereka dapat berkomunikasi melalui pertuturan?

Menurut para penyelidik, belajar bahasa isyarat mungkin bermanfaat pada tahun-tahun pertama kehidupan seseorang bayi.

Di samping itu, mempunyai kemahiran bahasa isyarat adalah baik bagi golongan kanak-kanak serta juga orang dewasa. Ia bukan hanya terhad kepada golongan OKU.

Beberapa faedah yang akan dinyatakan di bawah ini mungkin mengejutkan anda!

Baca juga:

Kunci Jaga Kanak-kanak Istimewa, Sabar! Ini 9 Cara Bantu Kembangkan Skil Anak Autisme Anda

6 Salah Faham Tentang Sindrom Down Yang Ramai Percaya, No #4 Tolonglah BERHENTI Percaya!

Kanak-Kanak Istimewa Cerebral Palsy: 5 Perkara Yang Anda Perlu Tahu Tentang Mereka

5 faedah belajar bahasa isyarat

1. Meningkatkan kemahiran mengeja

Penyelidikan menunjukkan bahawa kanak-kanak yang mempelajari kemahiran asas bahasa isyarat seperti bahasa isyarat Amerika (ASL), mempunyai peningkatan dalam kemahiran mengeja.

Tambahan itu, mempelajari bahasa ini dapat membantu memberi anak-anak satu ‘peralatan’ lain untuk mengingat ejaan perkataan dan meninggalkan kesan yang lebih besar pada otak.

2. Meningkatkan kemahiran motor kecil

Bahasa isyarat boleh membantu mengembangkan kemahiran motor kecil dengan cara menggunakan isyarat tangan.

Mereka yang berjaya menggunakan kekuatan dan koordinasi otot yang kecil dapat belajar untuk berkomunikasi bahasa lain dengan lebih berkesan.

3. Membina kemahiran berkomunikasi secara keseluruhan

Apabila berfikir mengenai ‘bahasa,’ anda mungkin hanya memikirkan bahasa ibunda yang dituturkan, seperti bahasa Melayu.

Walau bagaimanapun, bahasa sebenarnya melibatkan aspek-aspek yang lain termasuk bahasa badan, bahasa emosi, dan banyak lagi.

Kajian ada menunjukkan individu yang menguasai kemahiran ini, mempunyai kebolehan yang lebih baik untuk membaca bahasa badan secara umum.

Bahasa isyarat juga membantu menyampaikan emosi, terutamanya bagi individu yang sukar mengekspresikan emosi mereka melalui pertuturan.

4. Membina perbendaharaan kata yang lebih baik

Mereka yang mempunyai kecenderungan semula jadi menggunakan badan mereka untuk berkomunikasi seperti menunjuk, mengangkat bahu, atau mengerut hidung, akan mendapat manfaat yang lebih apabila mempelajari bahasa ini.

Bahasa isyarat menggunakan kecenderungan semula jadi dan membantu mengukuhkan perbendaharaan kata dan makna perkataan.

Rumusan

Dapat dilihat bahawa penggunaan bahasa isyarat tidak hanya terhad bagi golongan OKU,
mereka yang mempunyai masalah pertuturan
 malah kanak-kanak juga boleh mendapat manfaat dengan mempelajarinya!

Bahasa isyarat bukan sahaja merupakan medium komunikasi bahkan mampu meningkatkan kemahiran mengeja, membina perbendaharaan kata dan banyak lagi, seperti yang dinyatakan di atas.


Mommy, Urut Baby Ada Banyak Kebaikan! Jom Cuba Cara Ini, Mesti Si Manja Suka

Mengurut boleh memberikan ketenangan kepada si manja. Ia membantu mengeratkan jalinan hubungan antara ibu bapa dan anak. Jom ketahui cara urut bayi yang sesuai untuk dilakukan.

Keperluan urut bayi

Urutan yang dilakukan kepada bayi memberikan pelbagai manfaat.

Dengan setiap teknik urutan lembut, si manja akan berasa dikasihi dan disayangi, sekali gus akan mengukuhkan ikatan antara kalian berdua.

Bayi juga akan berasa lebih tenang dan santai apabila diurut. Sudah tentu ia membantu meningkatkan kualiti tidur mereka.

Anda tidak tahu cara urut bayi yang boleh dicuba?

Jangan risau, kami ada panduannya untuk anda.

Untuk mendapatkan lebih banyak info tentang Bayi, sila dapatkannya
di sini.

Manfaat urutan kepada bayi

Menurut
International Association of Infant Massage
 (IAIM), mengurut bayi dapat membantu merangsang sistem peredaran darah dan pencernaan mereka.

Ini mungkin dapat memberikan kesan baik kepada bayi dengan keadaan seperti:

Gas (berangin)

Kekejangan

Kolik

Sembelit

Secara amnya, mengamalkan cara mengurut bayi dapat memberikan beberapa faedah semula jadi kepada si manja, antaranya:

Melegakan tekanan dan merehatkan otot. Keadaan itu dapat merangsang tumbesarannya dan amat berkesan untuk bayi kolik.

Merangsang sistem saraf. Urutan yang dilakukan memberikan kebaikan kepada sistem saraf bayi dan
 meningkatkan perkembangan kemahiran motorik mereka.

Menjadikan tidur bayi lebih lena.

Meningkatkan kualiti hidup bagi bayi dengan kelainan upaya. Urutan dapat menenangkan bayi dengan sindrom Down atau cerebral palsy.
Bayi pramatang
 juga menunjukkan perkembangan motor lebih baik apabila diurut secara berkala. Bahkan pertambahan berat badan adalah lebih cepat berbanding
bayi pramatang
 yang tidak diurut.

Sekiranya bayi anda mempunyai masalah kesihatan, dapatkan rundingan dan nasihat doktor terlebih dahulu sebelum melakukan sebarang urutan kepada si manja.

Cara urut bayi: Masa sesuai melakukannya

IAIM mencadangkan agar ibu bapa mula memperkenalkan sentuhan sebaik sahaja bayi dilahirkan.

Ia dikenali sebagai penjagaan kulit ke kulit atau kangaroo care.

Lakukannya dengan mendukung si manja (yang tidak dipakai baju) ke dada. Kemudian belai kaki dan belakang badan mereka dengan perlahan dan lembut.

Selepas beberapa minggu pertama kelahiran, anda boleh mula mengurut bayi. Walau bagaimanapun, ia adalah bergantung kepada mood si manja.

Secara amnya, bayi perlu berada dalam keadaan tenang, waspada dan puas ketika anda melakukan urutan.

Jangan sesekali melakukan sebarang teknik atau cara urut bayi yang membuatkan mereka berasa tidak selesa.

Sekiranya bayi mengalihkan pandangan atau kepala mereka daripada memandang anda mahupun mengeraskan lengan, ia bukanlah masa terbaik untuk meneruskan sebarang urutan.

Anda juga disarankan untuk menunggu
sekurang-kurangnya selepas 45 minit penyusuan
 sebelum mengurut.

Jika anda melakukan sebarang urutan terlalu cepat selepas menyusu, mereka mungkin akan terjeluak atau muntah susu.

Teknik urutan bayi

Berikut adalah beberapa petua dan teknik yang boleh dicuba semasa melakukan urutan kepada si manja:

#1. Berikan sentuhan lembut

Bayi sangat lembut, jadi sentuhan atau tekanan yang berlebihan adalah tidak bersesuaian untuk dilakukan semasa mengurut.

Elakkan juga mengurut alat sulit dan sekitar kawasan pangkal paha bayi, okay?

#2. Emosi bayi dalam keadaan baik

Jangan sesekali mengurut bayi yang sedang meragam dan merengek.

Jika anda mendapati bayi berasa tidak selesa semasa urutan pada bahagian tertentu, hentikan dan beralih pada kawasan lain.

Cara urut bayi #3. Bercakap dengan si manja

Anda boleh tersenyum, ketawa kecil atau berbual dengan bayi semasa mengurut mereka.

Bahkan jika mahu,
anda boleh menyanyi atau bersenandung untuk si kecil.

Melibatkan bayi dalam perbualan ketika urutan, dipercayai dapat membuatkan mereka lebih berminat dan gembira.

#4. Jadikan sebagai rutin harian

Jadikan urutan sebagai satu rutin kepada bayi setiap hari.

Lakukan ia pada masa yang sama dapat membantu si manja rasa lebih selesa dan bersedia bagi setiap sesi urutan.

#5. Minyak adalah pilihan

Penggunaan minyak
ketika mengurut si manja adalah pilihan dan bukanlah satu kemestian.

Jika anda memilih untuk mengurut menggunakan minyak, pastikan minyak itu tidak berbau dan boleh dimakan.

Ini kerana wujud kemungkinan bayi akan memasukkannya ke dalam mulut mereka.

Sebaiknya, sebelum mula mengurut, lakukan ujian dengan menyapu sedikit minyak pada bahagian kecil kulit bayi.

Ini dapat membantu menentukan sama ada si kecil mempunyai reaksi alahan ataupun tidak.

Melakukan ujian seperti ini amat penting terutamanya
jika bayi anda mempunyai kulit sensitif.

Kesimpulan

Melakukan urutan pada si manja dianggap sebagai terapi menenangkan. Malah dapat mengeratkan jalinan antara ibu bapa dan bayi.

Namun tidak dinafikan, ada sesetengah ibu bapa berasa bimbang untuk melakukannya.

Akan tetapi dengan berlatih beberapa kali, anda pasti dapat mengetahui teknik dan cara mengurut bayi yang betul.


Adakah Bermonolog Tanda Penyakit Mental?

Walaupun hidup dalam dunia yang bising, kebanyakan orang bergelut dengan kesunyian dalam hidup mereka. Sama ada tinggal bersendirian atau bersama orang lain yang leka dengan hal tersendiri. Lebih-lebih lagi dengan dunia digital kini.

Apabila dalam keadaan kesunyian atau kesepian, tiada mustahil seseorang akan mula bermonolog. Bukan sahaja dalam diri atau fikiran sahaja, bahkan bercakap seorang diri dalam nada yang kuat.

Bukan penyakit mental

Menurut petikan MailOnline, Paloma Mari-Beffa dari Universiti Bogor mengatakan bahawa bermonolog adalah sebenarnya sangat sihat, dapat membantu seseorang mengawal diri. Semasa bercakap dengan kuat sebenarnya boleh menjadi tanda fungsi kognitif yang tinggi, bukannnya penyakit mental.

Kita sebenarnya bercakap dengan diri sendiri secara senyap sepanjang masa. Ia  sebenarnya sering melibatkan perbualan yang mendalam tanpa melibatkan orang lain tetapi pemikiran sendiri akan memberi sesuatu jawapan.

Perbualan dalaman ini sangat sihat, ia mempunyai peranan khusus dalam menjaga pemikiran kita. Ia membantu kita menyusun pemikiran, merancang tindakan, menggabungkan memori dan memodulasi emosi. Dalam erti kata lain, ia membantu kita mengawal diri.

Bercakap dengan kuat/lantang boleh menjadi lanjutan daripada bercakap secara senyap disebabkan oleh suatu arahan motor tertentu bertindak balas secara tidak sengaja.

Jenis monolog membuatkan anda lebih bijak dan berasa lebih baik

Pujian (Complementary)

Mengapa perlu menunggu untuk mendapatkan pujian daripada orang lain? Sekiranya anda layak, berikan kepada diri sendiri. Selain itu, kebanyakan orang tidak mempunyai tanggapan lain mengenai tindakan kecil yang anda terhadap diri ke arah yang lebih baik.

Bermotivasi (Motivational)

Anda mungkin tidak suka melakukan sesuatu yang membosankan atau tugasan yang sukar. Hidup bersama orang lain dan mereka akan memberikan anda teguran sebagai peringatan untuk membersihkan keadaan yang tidak terurus atau cenderung kepada tugasan yang sukar itu. Tetapi anda boleh memotivasikan diri anda untuk melakukannya dengan nada suara yang lebih ramah.

Dialog luar (Outer dialogue)

Mempunyai masalah dengan membuat keputusan? Anda patut tunggu atau pergi? Bercakap atau berdiam diri? Beli hadiah ini atau itu? Pilihan tidak mudah. Memang, kerana ianya begitu sukar sehingga sering tidak membuat pilihan. Ini kerana kita bertindak balas daripada kebiasaan atau kebimbangan. Walau bagaimanapun, lebih berkesan untuk membuat dialog dengan diri anda supaya anda dapat mendengar apa yang anda fikirkan.

Penetapan matlamat (Goal-setting)

Andai anda cuba menjadi lebih teratur supaya cuti tidak begitu gelisah. Menetapkan matlamat dan membuat perancangan, iaitu apa yang perlu dilakukan, bila untuk melakukannya, bagaimana untuk melakukannya boleh menjadi pertolongan besar.

Sudah tentu anda hanya boleh membuat senarai, tetapi dengan mengatakannya dengan kuat anda boleh
 memfokuskan perhatian, memperkuat mesej, mengawal emosi hilang dan menimbulkan gangguan.

Oleh itu, sama ada anda hidup sendiri atau tinggal bersama orang lain, anda sentiasa hidup dengan diri anda. Jadi jangan tinggalkan diri anda. Bercakap, berbual, berkomunikasi dengan hormat dengan diri anda. Ia bukan tanda kegilaan. Ia adalah satu tanda kesihatan yang baik.


Ada Sebab Popeye Makan Bayam Untuk Jadi Kuat, 7 Faedah Ini Jadi Bukti!

Manfaat bayam itu ada banyak. Disebabkan itu juga, ia adalah sayuran hijau kegemaran watak utama kartun Popeye The Sailor Man. Kenapa? Jom terus baca artikel untuk tahu!

Manfaat bayam daripada aspek kesihatan

Sayuran dengan nama saintifik
Spinacia oleracea
ini memainkan peranan penting dalam membantu
mengekalkan kesihatan tubuh badan
.

Antara manfaat bayam yang mungkin boleh diperolehi oleh anda adalah:

Memperbaiki penglihatan

Menurut seorang penyelidik dari Universiti Cambridge, Helen M Rasmussen dalam laporannya pada 2013 yang diterbitkan dalam
Clinical Interventions in Aging
, mendedahkan bahawa sayur bayam adalah sumber kaya dengan beta-karoten, lutien dan xanthene – yang kesemuanya adalah
sangat bermanfaat untuk penglihatan
.

Beta-karoten yang terkandung dalam bayam mentah dapat membantu meningkatkan kesihatan mata.

Ia juga boleh mencegah kekurangan vitamin A, mata gatal, ulser mata dan mata kering.

Ciri-ciri antiradang yang terdapat dalam sayuran ini juga boleh membantu mengurangkan bengkak atau kerengsaan di mata.

Lutein dan zeaxanthin yang wujud dalam bayam bertindak sebagai antioksidan yang kuat, dengan itu ia dapat menghalang mata dari kesan buruk sinaran UV
yang boleh menyebabkan katarak.

 Ia juga berfungsi untuk mengurangkan kesan radikal bebas, yang boleh menjadi punca utama katarak dan masalah keadaan mata yang lain.

2. Mengekalkan tekanan darah

Sayur bayam mengandungi jumlah kalium yang sangat tinggi dan tiada kandungan natrium jika ia diambil secara mentah.

Komposisi mineral ini sangat bermanfaat untuk pesakit tekanan darah tinggi
kerana kalium akan merendahkan tekanan darah, manakala natrium akan meningkatkan tekanan darah.

Folat yang terkandung dalam bayam
 juga menyumbang kepada pengurangan tekanan darah tinggi dan menenangkan saluran darah, dan dalam masa yang sama mengekalkan aliran darah yang betul.

Dengan mengurangkan tekanan darah dan menenangkan ketegangan saluran darah dan arteri, ia sekali gus mengurangkan tekanan pada sistem kardiovaskular dan meningkatkan aliran oksigen ke dalam sistem organ badan untuk memberikan fungsi yang optimum.

3.
Menguatkan otot

Faktor
Coenzyme-Q10
 (C0-Q10), yang merupakan antioksidan yang hadir dalam bayam, memainkan peranan penting dalam memperkuatkan otot, terutamanya otot pada bahagian jantung yang secara berterusan mengepam darah ke seluruh bahagian badan.

C0-Q10 turut berperanan untuk mencegah penyakit kardiovaskular seperti hyperlipidemina, kegagalan jantung, hipertensi dan
penyakit jantung koronari
.

4.
Menguatkan tulang

Merupakan sumber terbaik bagi vitamin K, iaitu vitamin yang berfungsi untuk mengekalkan
kalsium dalam ketumpatan tulang
.

Mineral lain seperti mangan, tembaga, magnesium, zink dan fosforus turut membantu dalam membina tulang yang kuat.

Ia sekaligus dalam mencegah dan menghalang seseorang daripada mengembangkan osteoporosis.

Mineral ini juga penting untuk mengekalkan kesihatan gigi dan kuku yang sihat.

6. Mengurangkan radang

Terdapat banyak sebatian antiradang yang terdapat dalam sayuran berdaun hijau ini; lebih dari sedozen sebenarnya.

Sebatian ini diklasifikasikan ke dalam kategori
methylenedioxy flavonoid glucuronides,
dan sayur bayam merupakan salah satu daripada sayuran yang paling hebat dalam aspek mengurangkan keradangan di seluruh badan.

Ia bukan sahaja bermakna ia akan melindungi hati, tetapi juga mengurangkan keradangan dan kesakitan yang berkaitan dengan
masalah kesihatan seperti arthritis dan gout
, yang merupakan antara masalah kesihatan yang dihidapi berjuta-juta individu di seluruh dunia.

5. Membantu sistem pencernaan

Dalam sebuah kertas penulisan bertajuk, ‘
Antiulcer Activity of Aqueous Extract of Spinacia Oleracia in Rats
’ yang diterbitkan dalam
Journal of Research in Pharmacy and Chemistry
, menyatakan antara manfaat bayam adalah keupayaannya untuk melindungi membran mukus perut,
ia sekaligus mengurangkan risiko ulser gastrik
.

 Tambahan lagi,
glycoglycerolipids
 yang terdapat dalam bayam boleh meningkatkan kekuatan lapisan saluran pencernaan, ia seterusnya dapat menghalang keradangan yang tidak diingini daripada berlaku di dalam badan.

7. Membantu rawat diabetes

Bayam mengandungi antioksidan yang dikenali sebagai asid alpha-lipoik (
alpha-lipoic acid
) yang dipercayai dapat membantu
 menurunkan tahap glukosa menjadi lebih rendah
, meningkatkan kepekaan insulin dan mencegah perubahan tekanan yang disebabkan oksidatif, tekanan kepada pesakit diabetes.

Kajian tentang asid alpha-lipoik juga menunjukkan penurunan dalam neuropati periferal dan neuropati autonomi kepada pesakit kencing manis.


Anomali Ebstein

Definisi

Apa itu Anomali Ebstein?

Anomali Ebstein adalah kecacatan jantung semasa lahir (kongenital) yang jarang berlaku . Dalam Anomali Ebstein, injap trikuspid anda – injap antara dua ruangan jantung kanan (atrium kanan  dan ventrikel kanan) – tidak berfungsi dengan betul. Injap trikuspid terletak lebih rendah daripada biasa dalam ventrikel kanan, dan dedaun injap trikuspid terbentuk secara tidak normal.

Darah boleh bocor kembali melalui injap, menjadikan jantung anda berfungsi dengan kurang cekap. Anomali Ebstein juga boleh menyebabkan pembesaran saiz jantung atau kegagalan jantung.

Sekiranya anda tidak mempunyai tanda atau gejala yang dikaitkan dengan anomali Ebstein, mungkin hanya pemantauan teliti jantung anda yang diperlukan. Jika tanda-tanda dan gejala mengganggu anda, atau jika jantung anda membesar atau menjadi lebih lemah, rawatan untuk anomali Ebstein mungkin diperlukan. Pilihan rawatan termasuk ubat-ubatan dan pembedahan.

Apakah kebarangkalian Anomali Ebstein?

Anomali Ebstein agak jarang berlaku. Sila berbincang dengan doktor anda untuk mendapatkan maklumat lanjut

Simptom-simptom

Apakah simptom-simptom Anomali Ebstein?

Antara gejala biasa untuk anomali Ebstein adalah:

Warna kebiruan atau keunguan di bibir, kulit dan kuku (cyanosis)

Murmur dan klik jantung: bunyi jantung tambahan yang didengar apabila doktor mendengar dengan stetoskop.

Degupan jantung laju.

Sesak nafas.

Keletihan.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang apa-apa gejala, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas, atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Oleh itu, adalah yang terbaik untuk berbincang dengan doktor apa yang terbaik untuk keadaan anda.

Punca

Apakah punca Anomali Ebstein?

“Anomali’ bermaksud perbezaan atau ketidakteraturan. Dalam kanak-kanak yang dilahirkan dengan Anomali Ebstein, injap trikuspid tidak terbentuk dengan betul semasa perkembangan janin. Injap trikuspid biasa mempunyai tiga dedaun, dan membuka dan menutup untuk membolehkan darah mengalir dari bahagian atas ke ruang bawah tanpa mengundur ke belakang. Dengan anomali Ebstein, satu atau dua daripada tiga dedaun itu mungkin “terlekat’ pada dinding ventrikel kanan atau septum (otot dinding  di antara ventrikel kiri dan kanan jantung). Injapnya mungkin terbentuk dengan teruk dan dedaun boleh dijumpai terletak lebih rendah daripada jantung biasa. Akibatnya atrium kanan mungkin menjadi lebih besar dan ventrikel kanan pula lebih kecil daripada biasa.

Faktor-faktor Risiko

Apakah yang meningkatkan risiko saya kepada Anomali Ebstein?

Terdapat banyak faktor risiko untuk Anomali Ebstein, seperti:

Sejarah keluarga dengan kecacatan jantung

Pendedahan si ibu terhadap ubat-ubatan tertentu, seperti litium

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Anomali Ebstein didiagnosis?

Untuk mendiagnosis Anomali Ebstein, doktor anda boleh menyemak tanda dan gejala anda serta menjalankan pemeriksaan fizikal. Sekiranya doktor anda mengesyaki terdapat masalah perubatan yang lain, seperti penyakit jantung kongenital, atau jika anda mempunyai gejala lain yang mungkin menunjukkan anomali Ebstein, doktor anda boleh mengesyorkan beberapa ujian, termasuk:

Ujian ini sering digunakan untuk mendiagnosis Anomali Ebstein dan kecacatan jantung kongenital yang lain: Dalam ujian ini, gelombang bunyi akan menghasilkan imej terperinci jantung anda. Ujian ini menilai struktur jantung anda, injap trikuspid dan aliran darah yang melalui jantung anda. Doktor anda juga boleh memesan transesophageal echocardiogram. Dalam ujian ini, doktor anda memasukkan tiub dengan alat bunyi kecil (transduser) ke bahagian saluran pencernaan yang mengalir dari kerongkong ke perut anda (kerongkong). Disebabkan esofagus terletak berdekatan dengan jantung anda, transduser dapat menyediakan imej terperinci jantung anda.

Electrocardiogram (ECG). ECG menggunakan sensor (elektrod) yang dilekat pada dada dan anggota badan untuk mengukur pengaturan dan tempoh degupan jantung anda. ECG boleh membantu doktor mengesan ketidak sekataan dalam irama dan struktur jantung anda, dan menawarkan petunjuk tentang kehadiran saluran tambahan.

X-Ray dada. X-ray dada akan menunjukkan imej jantung, paru-paru dan saluran darah. Ia boleh mendedahkan jika jantung anda menjadi besar, yang mungkin disebabkan oleh anomali Ebstein.

MRI jantung. MRI jantung menggunakan medan magnet dan gelombang radio untuk menghasilkan imej jantung anda secara terperinci. Ujian ini boleh digunakan untuk menentukan tahap keadaan anda, mendapatkan pandangan terperinci mengenai injap trikuspid, dan menilai saiz dan fungsi ruangan jantung kanan anda (ventrikel kanan).

Monitor Holter. Ini adalah ECG versi mudah alih . Ia amat berguna untuk mendiagnosis gangguan irama yang berlaku pada masa yang tidak menentu. Anda perlu memakai monitor di bawah pakaian anda. Ia akan merekodkan maklumat mengenai pergerakan di dalam jantung anda apabila anda menjalani aktiviti seperti biasa selama satu atau dua hari.

Pulse oximetry. Dalam ujian ini, sensor yang dilampirkan pada jari atau kaki anda akan mengukur jumlah oksigen dalam darah anda.

Ujian senaman stres. Semasa ujian ini, anda akan berjalan di atas treadmill atau menaiki basikal senaman sementara tekanan darah, denyutan jantung, irama jantung dan pernafasan dipantau. Ujian stres boleh digunakan untuk mendapatkan idea tentang bagaimana jantung anda bertindak balas. Ia boleh membantu doktor menentukan tahap aktiviti fizikal yang selamat untuk anda.

Ujian elektrofisiologi: Ujian ini boleh digunakan untuk mendiagnosis irama jantung yang tidak teratur (arrhythmias). Dalam ujian ini,  doktor memasukkan tiub fleksibel (kateter) yang nipis dan diletak elektrod, melalui saluran darah anda ke pelbagai tempat di dalam jantung anda. Sebaik sahaja terletak di tempatnya, elektrod dapat memetakan penyebaran impuls elektrik yang melalui jantung anda. Di samping itu, doktor anda boleh menggunakan elektrod untuk merangsang jantung anda untuk berdegup pada kadar yang mungkin mencetuskan – atau menghentikan – aritmia. Hal ini boleh membantu doktor anda menentukan sama ada ubat-ubatan boleh membantu merawat aritmia.

Catheterization jantung: Doktor jarang menggunakan ujian ini untuk mendiagnosis anomali Ebstein. Walau bagaimanapun, dalam beberapa kes, doktor boleh melakukannya untuk mendapatkan maklumat tambahan, untuk mengesahkan penemuan dari ujian lain, atau untuk memeriksa arteri jantung. Dalam prosedur ini, doktor memasukkan tiub panjang yang nipis (kateter) ke dalam saluran darah di pangkal paha, lengan atau leher dan mengawalnya ke jantung anda menggunakan pengimejan X-ray. Pewarna khas yang disuntik melalui kateter membantu doktor anda melihat aliran darah melalui jantung, saluran darah dan injap; mengukur tekanan dan paras oksigen di dalam jantung anda; dan mencari keabnormalan di dalam jantung dan paru-paru.

Bagaimana pesakit Anomali Ebstein dirawat?

Rawatan untuk Anomali Ebstein bergantung kepada keparahan kecacatan dan tanda-tanda serta gejala anda. Matlamat rawatan adalah untuk mengurangkan gejala anda dan mengelakkan komplikasi di masa hadapan, seperti kegagalan jantung dan aritmia. Antara rawatan termasuklah:

Pemantauan secara berkala

Sekiranya anda tidak mempunyai tanda-tanda atau gejala irama jantung yang tidak normal, doktor anda mungkin mencadangkan untuk hanya melakukan pemantauan yang teliti terhadap keadaan jantung anda dengan pemeriksaan berkala.

Temujanji susulan secara umumnya termasuk ujian pemeriksaan dan pemeriksaan fizikal. Ujian mungkin termasuk elektrokardiogram, echocardiogram, ujian monitor Holter dan ujian stres senaman.

Ubat-ubatan

Sekiranya anda mengalami gangguan irama jantung, ubat-ubatan boleh membantu mengawal kadar jantung anda dan mengekalkan irama jantung yang normal.

Doktor anda juga boleh memberi ubat untuk tanda-tanda dan gejala kegagalan jantung, jika diperlukan, seperti ubat untuk mencegah pengekalan air (diuretik) dan ubat-ubatan lain. Anda juga boleh diberi ubat untuk mencegah pembekuan darah jika anda mempunyai masalah irama jantung atau jantung berlubang (kecacatan septum atrium) di antara ruang jantung bahagian atas.

Sesetengah bayi boleh diberi ubat untuk memastikan sambungan (ductus arteriosus) kekal terbuka di antara dua saluran darah utama yang mengalirkan darah keluar dari jantung – iaitu aorta dan arteri pulmonari. Hal ini dapat membantu meningkatkan aliran darah ke paru-paru. Sesetengah bayi juga boleh diberi bahan yang dipanggil nitric oxide untuk membantu meningkatkan aliran darah ke paru-paru.

Pembedahan

Doktor anda boleh mengesyorkan pembedahan jika gejala yang anda alami menjejaskan kualiti hidup anda. Pembedahan juga boleh disyorkan jika anda mempunyai gejala yang ringan tetapi jantung anda mula membesar dan fungsi keseluruhan jantung anda mula berkurangan. DIsebabkan anomali Ebstein jarang berlaku, pilihlah seorang pakar bedah yang sudah biasa dengan kecacatan ini dan yang mempunyai latihan dan pengalaman melakukan prosedur untuk membetulkannya.

Beberapa jenis prosedur boleh digunakan untuk membetulkan anomali Ebstein dan kecacatan yang berkaitan dengannya, termasuk:

Pembaikan injap Tricuspid:Dalam prosedur ini, pakar bedah mengurangkan saiz bukaan injap dan membenarkan dedaun injap yang sedia ada untuk bertemu antara satu samal lain dan berfungsi dengan baik. ‘Band’ boleh diletakkan di sekitar injap untuk menstabilkan pembaikan. Prosedur ini biasanya dilakukan apabila ada tisu injap yang mencukupi untuk membolehkan pembaikan. Sesetengah pakar bedah melakukan pembaikan injap Tricuspid yang lebih baru yang dikenali sebagai pembinaan semula kon. Dalam pembinaan semula kon, pakar bedah memisahkan dedaun injap Tricuspid dari otot jantung. Dedaun tersebut kemudiannya diputar dan disambungkan semula, mewujudkan “kon dedaun’. Dalam sesetengah kes, injap anda mungkin perlu dibaiki sekali lagi atau perlu diganti pada masa akan datang.

Penggantian injap Tricuspid: Jika injap yang ada tidak dapat diperbaiki, pakar bedah anda boleh menggantikan injap dengan cara mengeluarkan injap yang cacat dan memasukkan sama ada tisu biologi (bioprostetik) atau injap mekanikal. Injap mekanikal umumnya tidak selalunya digunakan dalam penggantian injap tricuspid. Jika injap mekanikal digunakan, anda perlu mengambil ubat penipis darah sepanjang hayat anda.

Penutupan kecacatan septum atrium: Sekiranya terdapat lubang antara kedua-dua ruang atas jantung (kecacatan septum atrium), pakar bedah anda boleh menutup lubang semasa pembedahan untuk membaiki atau menggantikan injap yang rosak. Pakar bedah anda juga boleh membaiki kecacatan jantung lain yang mungkin muncul semasa pembedahan untuk membaiki atau menggantikan injap tricuspid.

Prosedur Maze: Jika anda mempunyai irama jantung laju, pakar bedah anda boleh melakukan prosedur Maze untuk membetulkan irama jantung laju semasa pembedahan bagi membaiki atau menggantikan injap tricuspid. Dalam prosedur ini, pakar bedah anda membuat potongan kecil di ruang bahagian atas jantung anda untuk mencipta corak atau maze tisu parut. Kerana tisu parut tidak mengalirkan elektrik, ia akan mengganggu impuls elektrik yang sesat yang menyebabkan beberapa jenis irama jantung laju. Suhu sejuk yang melampau (cryotherapy) atau tenaga radiofrequency juga boleh digunakan untuk mencipta parut tersebut.

Radiofrequency catheter ablation

Sekiranya anda mempunyai irama jantung yang laju atau tidak normal, doktor anda mungkin akan melakukan Radiofrequency Catheter Ablation. Dalam prosedur ini, doktor anda memasukkan satu atau lebih kateter melalui saluran darah anda ke dalam jantung anda. Elektrod pada hujung kateter boleh menggunakan tenaga radiofrequency untuk merosakkan (ablate) tisu jantung yang kecil dan mencipta tembok elektrik di sepanjang laluan yang menyebabkan aritmia anda. Dalam sesetengah kes, prosedur ulangan mungkin diperlukan.

Pemindahan jantung

Sekiranya anda mempunyai anomali Ebstein dan fungsi jantung yang teruk, pemindahan jantung mungkin diperlukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Anomali Ebstein?

Gaya hidup dan pengubatan sampingan yang berikut mungkin dapat membantu anda menghadapi anomali Ebstein:

Mengikuti rawatan susulan. Pastikan untuk mengikuti rawatan susulan dengan pakar jantung anda yang dilatih dalam merawat penyakit jantung kongenital untuk penilaian secara tetap. Jadilah pesakit yang aktif dalam memantau keadaan dan melaporkan sebarang tanda atau gejala yang baru atau yang lebih buruk kepada doktor anda. Rawatan yang tepat pada masanya boleh mengelakkan keadaan anda daripada menjadi lebih teruk.

Ambil ubat seperti yang telah ditetapkan. Mengambil ubat-ubatan pada dos yang betul dan masa yang ditetapkan boleh membantu memperbaiki gejala seperti degupan jantung laju, keletihan dan sesak nafas.

Kekal aktif: Jadilah aktif secara fizikal seperti yang dibenarkan oleh doktor anda atau doktor anak anda. Senaman boleh membantu menguatkan jantung dan meningkatkan peredaran darah. Jika anda seorang ibu kepada seorang kanak-kanak dengan anomali Ebstein, sudah tentu anda ingin melindungi anak anda dari bahaya. Tetapi ingatlah bahawa anak anda juga perlu menjalani kehidupan senormal yang mungkin. Galakkan mereka untuk bermain dan beri waktu untuk mereka berehat. Minta doktor anda untuk menulis surat yang anda boleh berikan kepada guru atau penjaga anak anda yang menerangkan sebarang sekatan ke atas aktiviti fizikalnya.

Membangunkan rangkaian sokongan: Walaupun ramai orang yang mengalami kecacatan jantung kongenital menjalani hidup yang sihat dan normal, hidup dengan kecacatan jantung tidak selalunya mudah, terutamanya apabila anda atau anak anda memerlukan penjagaan khusus yang berterusan. Tekanan fizikal, emosi dan kewangan untuk menghadapi keadaan kesihatan yang serius boleh menjadi sangat membebankan. Mempunyai keluarga dan rakan-rakan yang anda boleh bergantung adalah sangat kritikal untuk menyesuaikan diri. Di samping itu, anda perlu bertanya kepada doktor anda mengenai kumpulan sokongan tempatan yang mungkin dapat membantu. Kumpulan sokongan boleh menjadi sumber maklumat yang praktikal, keselesaan dan persahabatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bilakah Masa Terbaik untuk Hamil?

Pasangan yang sedang mencuba untuk hamil biasanya akan tertanya-tanya bilakah masa terbaik untuk mereka melakukan hubungan kelamin bagi meningkatkan peluang kehamilan. Secara asasnya, dalam semua faktor yang boleh meningkatkan peluang hamil, ovulasi adalah yang paling penting. Dalam kata lain, anda paling cenderung untuk hamil jika melakukan hubungan intim dalam sehari atau semasa ovulasi.

Bilakah masa terbaik untuk melakukan hubungan seks jika kami sedang mencuba untuk mendapat anak?

Sperma boleh hidup dalam 3-5 hari, tetapi telur hanya bertahan selama separuh atau satu hari. Jika mengikut kepercayaan lama, penting untuk anda melakukan hubungan intim setiap hari apabila semakin hampir dengan waktu ovulasi dan wanita dalam keadaan subur. Namun, pendekatan yang ideal adalah untuk melakukan hubungan seks bermula 1 atau 2 hari sebelum ovulasi dan pada hari ovulasi anda. Terdapat kebarangkalian sperma akan menunggu dalam tiub fallopian apabila telur keluar.

Namun, bila masa ovulasi wanita adalah samar-samar. Wanita secara semula jadinya mengalami ovulasi kira-kira dua minggu sebelum haid seterusnya -bukan pada pertengahan kitaran seperti yang difikirkan oleh kebanyakan wanita. Jika kitaran haid anda 28 hari, tempoh ovulasi anda adalah pada pertengahan kitaran iaitu pada hari ke-14. Akan tetapi, jika kitaran haid anda 35 hari, anda akan mengalami ovulasi pada hari minggu ketiga, bukannya hari ke-17.

Bagi mengetahui kemungkinan masa subur , anda boleh cuba menggunakan kalkulator ovulasi kami.

Bagaimana untuk tahu jika saya mengalami ovulasi?

Sesetengah wanita akan tahu bila mereka ovulasi. Akan tetapi, kebanyakan mereka tidak mendapat sebarang tanda perubahan semasa ovulasi. Jika anda ingin hamil, cuba perhatikan kitaran anda selama dua bulan. Antara tanda-tanda anda mengalami ovulasi ialah:

Peningkatan lendir pada serviks yang kelihatan seperti putih telur

Sedikit peningkatan suhu tubuh (kira-kira 0.1 hingga 0.3 darjah Celcius) pada suhu badan asas, atau BBT. Anda boleh mengukurnya setiap pagi semasa bangun tidur, satu atau dua hari selepas ovulasi anda. Anda akan dapat memahami corak kitaran jika anda ikuti BBT untuk beberapa bulan.

Jika anda mempunyai masalah untuk mencari waktu sebenar ovulasi, anda boleh cuba melakukan kit ujian ovulasi.

Jika haid saya tidak menentu, adakah lebih sukar untuk saya hamil?

Kebanyakan wanita mengalami 12 kali haid setiap tahun, tetapi sesetengahnya kurang daripada itu dan sesetengah lain melangkau banyak bulan atau langsung tidak haid. Tekanan, senaman berat, penambahan atau penurunan berat badan- kesemua ini boleh mengganggu haid anda. Semakin tidak normal haid anda, semakin sukar untuk meramal masa ovulasi anda.

Katakanlah kitaran anda 28 hari sebulan, 21 hari pada bulan seterusnya, dan 32 hari pada bulan akan datang. Catat kitaran mestrual anda untuk banyak bulan. Kemudian, tolak 17 daripada kitaran terpendek anda dan 11 daripada kitaran terpanjang anda. Hari-hari di antara kedua-dua hasil tadi adalah hari subur anda.

Jika kitaran anda tidak teratur dan lebih daripada 35 hari ataupun lebih lama daripada itu, anda perlu berjumpa dengan pakar fertiliti atau doktor obstetrik-ginekologi untuk memeriksa punca yang menyebabkan kitaran anda tidak teratur, seperti sindrom ovarian polisistik (PCOS), penurunan berat badan yang berlebihan, gangguan tiroid, disfungsi ovari, atau tahap prolaktin yang tinggi.

Bolehkah jika kami hanya mencuba dan berusaha sehingga kehamilan terjadi?

Ya, anda tidak perlu memantau suhu tubuh asas atau membuat jadual yang rumit jika anda merasakan ianya sukar. Cuma, anda perlu melakukan hubungan intim sekurang-kurangnya dua hingga tiga kali seminggu secara konsisten.

Apabila anda sudah bersedia sepenuhnya untuk bergelar ibu, itulah masa yang sesuai untuk anda mencuba untuk hamil. Namun, ingatlah untuk mempersiapkan pengetahuan bergelar ibu dan nikmati perjalanan anda sepanjang kehamilan.


Lebih Suka Gomol Ketiak Pasangan Semasa Bersetubuh? Anda Mungkin Termasuk Dalam Golongan Ini!

Seks adalah salah satu daripada aspek yang sangat penting buat pasangan bercinta
 terutamanya mereka yang bergelar suami isteri.

Disebabkan itu, aktiviti di ranjang kalian berdua perlu dipelbagaikan agar tidak timbul rasa bosan atau jelak untuk melakukannya.

Di sinilah kepentingan fantasi seks memainkan peranan! Bagaimana dengan anda? Terangsang dengan ketiak pasangan tercinta?

Jom sama-sama kita ikuti artikel ini dengan lebih mendalam lagi!

Fantasi seks – normal atau tidak?

Sebelum pergi dengan lebih lanjut, adalah wajar untuk soalan ini dijawab terlebih dahulu.

Jawapannya adalah ya, setiap individu pasti akan lahir dengan nafsu syahwat dan fantasi seks mereka yang tersendiri walaupun ia adalah aneh atau pelik.

Menurut pakar terapi seks Scot Jacobey,
 fantasi seks atau fetish adalah boleh dikategorikan sebagai salah satu daripada perilaku seks
 yang normal.

Pun begitu, ia adalah sangat bergantung kepada apa dan siapa yang difantasikan oleh seseorang individu itu.

Sebagai contoh, tiada masalah jika ia dilampiaskan oleh individu bersama pasangan yang telah sah berkahwin.

Bagaimana pula jika seseorang itu memiliki
fetish
yang gemar menonton pasangan lain melakukan hubungan seks? Sudah terang lagi bersuluh, ia adalah satu perbuatan yang sangat tidak bermoral!

Ada pula individu yang akan terangsang dengan ketiak manusia. Adakah ia normal atau tidak?

Fantasi seks terhadap ketiak manusia?

Jangan terkejut dengan penyataan ini kerana memang wujud individu yang mempunyai fantasi terhadap
kawasan ketiak manusia
.

Ini bermakna mereka akan berasa terangsang secara seksual apabila melihat, membau atau menyentuh bahagian ini secara langsung.

Untuk pengetahuan anda, mereka yang mempunyai nafsu syahwat terhadap bahagian tubuh ini dikenali sebagai
maschalagnia.

Persoalannya, kenapa?

Bau ketiak manusia

Pertama sekali, golongan ini mungkin
 tertarik dengan bau yang terhasil dan tersimpan pada ketiak
 pasangan masing-masing.

Ini mungkin disebabkan oleh bau feromon yang dikeluarkan secara semula jadi oleh setiap individu.

Buat anda yang mungkin belum tahu, feromon adalah satu bau yang terhasil secara semula jadi dan ia berfungsi memikat pasangan berlainan jantina secara seksual.

Bau inilah yang akan membuat pasangan tertarik dan bukannya bau deodoran, bedak atau sebarang bahan lain yang digunakan untuk memberi wangian padanya.

Rupa ketiak manusia

Selain bau, golongan ini mungkin tertarik dengan ketiak manusia dek kerana rupa kawasan tersebut. Apa maksudnya?

Individu yang mempunyai nafsu sebegini mungkin akan terangsang apabila melihat secara visual atau menyentuh secara nyata kawasan terbabit.

Ia mungkin didasari oleh faktor mereka itu mempunyai nafsu syahwat terhadap
bulu atau rambut yang memang akan wujud di kawasan ini
.

Jika tidak sekalipun, golongan ini memang lahir dengan keinginan atau kemahuan terhadap rupa ketiak manusia meskipun ia mempunyai bulu ataupun tidak.

Perlakuan seks membabitkan kawasan ini?

Seks adalah satu perkara yang sangat luas dan unik kerana ia boleh dilakukan dengan pelbagai cara.

Mungkin anda sudah tahu atau biasa dengan hubungan melalui penetrasi zakar ke dalam faraj,
 seks oral
 atau
seks anal
 yang sangat popular.

Namun buat anda yang mempunyai
fetish
terhadap ketiak manusia, ada satu perlakuan seks yang boleh dilakukan iaitu
Axillism
.

Untuk pengetahuan anda, ia adalah satu istilah yang digunakan terhadap perlakuan penetrasi zakar ke kawasan ketiak yang dikepit dan didayung dalam usaha memancutkan air mani.

Tidak, ia bukan merupakan sesuatu yang pelik ya?

Menurut pakar terapi seks Alex Comfort,
ia adalah satu trik dalam aktiviti di kamar tidur yang berbaloi untuk dicuba
 kerana tiada sebarang kesan sampingan yang akan timbul.

Ia tidak menyakitkan, memenatkan atau mendatangkan
penyakit jangkitan kelamin (STD)
 selagi kalian hanya melakukannya bersama pasangan yang telah sah berkahwin.

Teringin untuk cuba? Boleh cuba ajak pasangan anda malam ini okay!

Tip melakukan aktiviti seksual yang berkaitan

Seperti mana yang telah diterangkan secara panjang lebar di atas tadi, nafsu syahwat terhadap ketiak manusia adalah normal dan bukan sesuatu yang aneh atau pelik.

Pun begitu, ada beberapa tip berkaitan yang kalian mungkin perlu amalkan agar penetrasi zakar ke ketiak pasangan kalian mampu berjalan lebih lancar.

#1. Bersihkan kawasan terbabit

Jika ketiak pasangan berdaki atau berbulu terlalu lebat
, bersihkanlah ia agar pasangan anda mampu menikmatinya dengan lebih hebat.

#2. Gunakan wangian tertentu

Meskipun feromon adalah bau yang sangat menggoda pasangan,
bau ketiak yang terlalu busuk atau masam
 juga boleh buat mereka
turn off.

#3. Lincirkan dengan minyak/losyen

Tidak, peluh bukan jawapannya kerana ia masih boleh merengsakan kulit alat sulit pasangan. Sebaliknya,
lincirkan ketiak anda dengan minyak atau losyen
.

Konklusinya, tidak salah untuk anda atau pasangan mempunyai nafsu yang kuat terhadap bahagian ini selagi ia hanya pada anda dan pasangan, dan bukan ketiak orang lain okay!


Masalah Buang Air Kecil Mungkin Tanda Kanser Prostat, Ini Apa Anda Harus Tahu Tentangnya

Kanser prostat lelaki adalah sejenis kanser yang berlaku pada organ yang bernama prostat. Ia adalah salah satu daripada kanser paling kerap berlaku dalam kalangan lelaki.

Prostat adalah organ berbentuk seperti walnut yang terletak di bawah
pundi kencing
 lelaki.

Ia mengelilingi
saluran air kencing
 urethra dan berfungsi menghasilkan cecair seminal yang memberikan kesuburan serta membantu dalam membawa sperma keluar.

Kanser prostat lelaki berkembang secara perlahan

Kanser ini
 pada membesar secara beransur-ansur. Kebiasaannya pada fasa awal, ia hanya berlaku di dalam prostat dan tidak menyebabkan masalah yang serius.

Kebanyakan kes mungkin tidak memerlukan apa-apa rawatan atau hanya rawatan ringkas. Namun, ada juga jenis yang lebih agresif dan merebak dengan cepat.

Kunci utama dalam rawatan kanser prostat lelaki adalah diagnosis awal. Ini dapat dilakukan melalui ujian saringan yang disebut sebagai ujian PSA (
prostate specific antigen
).

Ujian darah yang ringkas ini mampu mengesan kehadiran antigen khusus yang dirembeskan apabila terdapat kanser prostat.

Semua orang berumur 50 tahun ke atas dinasihatkan untuk menjalani ujian ini.

Masalah membuang air kecil mungkin disebabkan oleh kanser prostat

Lebih-lebih lagi jika berumur lebih 50 tahun, sebarang masalah atau kesukaran dalam membuang air kencing perlu diperiksa untuk melihat kebarangkalian kanser prostat lelaki.

Selain masalah membuang air kencing, simptom yang dialami bagi penghidap
kanser ini
 termasuk:

Air kencing
 keluar dengan perlahan.

Air mani
 bercampur darah.

Ketidakselesaan pada kawasan pinggul.

Sakit tulang.

Disfungsi erektil.

Hiperplasia prostat benigna (BPH) boleh memberikan simptom yang sama

Jika anda seorang lelaki berumur lebih 50 tahun atau mempunyai bapa dengan umur yang sama dan mengalami simptom yang disebutkan di atas, sila dapatkan bantuan perubatan.

Simptom yang sama juga mungkin disebabkan oleh keadaan lain bukan kanser iaitu hiperplasia prostat benigna (BPH).

Keadaan kesihatan ini menyebabkan saiz prostat membesar.

BPH adalah penyakit yang tidak serius dan tidak merebak ke organ lain.

Rawatan mungkin perlu diberikan dalam sesetengah kes. Ia juga tidak akan berubah menjadi kanser.


2 Sebab Kenapa Kondom Berperisa Dijual Di Pasaran, Bukan Suka-Suka Cipta Ya!

Ya, ia wujud. Kalau anda tidak pernah membeli kondom sebelum ini, mungkin anda tidak perasan bahawa terdapatnya kondom berperisa yang dijual di kedai serbaneka dan juga di farmasi.

Namun, timbul satu persoalan penting berkaitan inovasi ini – kenapa ia dicipta?

Kondom?
Raw
je!

Wow! Gemar
living dangerously
 nampak? Memang betul, penggunaan kondom akan sedikit sebanyak mengganggu kenikmatan hubungan intim!

Namun, terdapat keadaan di mana penggunaannya adalah sangat digalakkan.

Sebagai contoh, jika anda tidak merancang untuk mendapatkan zuriat, penggunaan kondom adalah
 kaedah pencegah kehamilan
 yang murah, mudah didapati dan juga berkesan.

Selain itu, ia juga dapat mengurangkan risiko untuk menghidap
penyakit jangkitan kelamin seperti HIV
, sifilis dan juga klamidia.

Oleh itu, jika anda seorang yang aktif melakukan hubungan seks dengan lebih daripada satu pasangan, penggunaan kondom adalah sangat disarankan.

Jadi, kenapa ada jenis yang berperisa?

Jangan risau, bukan anda seorang sahaja yang terpaksa menggaru kepala cuba memikirkan kenapa adanya kondom yang berperisa ini.

Adakah saluran faraj mampu mengesan dan memproses perisa yang terdapat pada kondom tersebut?

Adakah
pasangan wanita
 itu turut berasa lapar ketika melakukan
hubungan seks
?

Sebenarnya, terdapat beberapa sebab yang mendorong kewujudan kondom ada perisa ini. Salah satunya adalah untuk menyemarakkan lagi hubungan intim anda.

Kondom biasa tidak mempunyai bau atau perisa
 yang menarik.

Sebaliknya, untuk anda yang kerap menggunakannya, anda akan tahu bahawa bau dan rasa kondom tradisional adalah seperti getah kerana jelas sekali,
 kondom diperbuat daripada getah
.

Gabungan bau dan rasa yang tidak menyelerakan ini menyebabkan kondom tradisional hampir sering tidak digunakan ketika seks oral.

Ketiadaan perlindungan ketika melakukan
seks oral
 menyebabkan pemberi
blowjob
berisiko untuk menerima jangkitan daripada pasangan lelaki.

Bagi menyelesaikan masalah ini, inovasi kondom berperisa seperti perisa strawberi, pisang dan banyak lagi telah dihasilkan.

Perisa yang ditambah pada bahagian
luaran kondom
 ini bertujuan untuk meningkatkan penerimaannya oleh pasangan wanita di samping melindungi mereka daripada penyakit jangkitan kelamin.

Selain itu, kepelbagaian perisa yang ada membolehkan pasangan mencuba perisa-perisa yang berbeza sekali gus menyemarakkan hubungan intim.

Untuk rakyat Malaysia, terdapat juga kondom yang mempunyai
perisa tempatan seperti rendang
.

Tuntasnya, inovasi kondom berperisa ini mempunyai tujuannya yang tersendiri.

Kondom adalah alat pencegah
kehamilan
 yang berkesan di samping memberi perlindungan daripada jangkitan kelamin.

Oleh itu, stigma terhadap penggunaan kondom perlu dihapuskan dan anda berhak untuk mendapatkan hubungan intim yang lebih ‘berperisa’.


Bahan Karsinogen Ditemui, Ubat Ranitidine Ditarik Semula

Pada 30 Oktober 2019 (Rabu) yang lepas, 10 ubat yang mengandungi bahan aktif ‘ranitidine’ telah ditarik semula. Tindakan tersebut diambil selepas ubat-ubat tersebut dikenal pasti mengandungi kompaun N-Nitrosodimethylamine (NDMA) yang lebih tinggi berbanding paras yang dibenarkan.

NDMA dalam ranitdine

Ranitidine adalah sejenis bahan aktif yang menghalang reseptor H2 (Histamine-2). Tindakan menghalang reseptor H2 ini akan mengurangkan jumlah asid yang dirembeskan daripada sel-sel khusus di dinding perut. Oleh itu, ubat ini digunakan untuk melegakan simptom pedih ulu hati yang berlaku dalam penyakit seperti ulser gastrik, keradangan perut dan juga penyakit refluks asid. Bagi tujuan tersebut, ia hanya digunakan dalam jangka masa yang pendek, sekitar beberapa hari hingga beberapa minggu.

N-Nitrosodimethylamine ataupun NDMA pula adalah sejenis bahan kimia yang banyak terdapat dalam persekitaran. Kompaun ini boleh didapati dalam air, daging, makanan dan juga udara tercemar. Ia boleh terhasil akibat daripada pelbagai proses kimia yang banyak berlaku di kilang-kilang industri. NDMA juga boleh didapati dalam sesetengah racun serangga. Menurut Agensi Kajian Kanser Antarabangsa (IARC), NDMA boleh meningkatkan risiko kanser dalam jangka panjang.

Pengumaman penarikan semula ini dibuat beberapa minggu selepas GlaxoSmithKline (GSK) memaklumkan bahawa mereka akan menarik semula ubat yang mengandungi ranitidine keluaran mereka iaitu Zantac. Sebelum insiden tersebut, terdapat beberapa jenis ubat
hipertensi
 yang telah berada dalam pemerhatian ketat kerana dikatakan mengandungi sisa bahan karsinogen.

Antara produk ranitidine yang ditarik semula adalah:

 Zantac Injection 50mg/2ml (MAL19950591ARZ)

 Zantac Syrup 150mg/10ml (MAL19910829ACRZ)

 Zantac Tablet 150mg (not marketed in Malaysia) (MAL19871471ARZ)

 Hyzan Tablet 150mg (MAL19984063AZ)

 Vesyca Film Coated Tablet 150mg (MAL19991131AZ)

 Apo-Ranitidine 300mg Tablet (MAL19988448AZ)

 Apo-Ranitidine 150mg Tablet (MAL19986966AZ)

 Ranitic Tablet 150mg (MAL19988460AZ)

 Pharmaniaga Ranitidine Tablet 150mg (MAL19987368AZ)

 Pharmaniaga Ranitidine Tablet 300mg (MAL19987370AZ)

Komited dalam memastikan keselamatan pengguna

Tindakan penarikan semula itu dilakukan berdasarkan penilaian dan juga ujian makmal yang dilakukan oleh pihak Kementerian Kesihatan Malaysia dan juga syarikat yang memegang pendaftaran ubat tersebut. Menurut Dr Noor Hisham, Pengarah KKM, walaupun risiko untuk menghidap kanser adalah sangat rendah dalam pendedahan jangka pendek, pihak KKM masih melihat isu dengan serius.

Walau bagaimanapun, Dr Noor Hisham menegaskan bahawa untuk pesakit yang sedang menggunakan ubat yang mengandungi ranitidine, manfaat penerusan penggunaanya adalah lebih banyak berbanding risiko kecil yang dibawa oleh kandungan NDMA yang sedikit. Oleh itu, pesakit disarankan untuk meneruskan penggunaan ubat tersebut jika perlu dan dapatkan nasihat pakar jika terdapat indikasi untuk menukar ubat. Menurut Persatuan Makanan dan Ubatan Amerika Syarikat (FDA), kajian preliminari menujukkan kandungan NDMA dalam ubat yang mengandungi ranitidine adalah lebih rendah berbanding kandungan NDMA dalam sesetengah makanan.

Tambah beliau lagi, pihak KKM akan terus komited dalam menjalankan ujian dan penilaian berkala demi memastikan keselamatan, kualiti dan juga keberkesanan ubat-ubat yang berada di pasaran.

Hello Health Group
 tidak menyediakan nasihat perubatan, rawatan atau diagnosis.


Memori Tahun 2020, Ini 5 Pengajaran Yang Tidak Boleh Dilupakan

Pejam celik, pejam celik, tinggal seminggu lagi kita akan menyambut tahun baharu 2021. Kita akan meninggalkan 2020 dengan pelbagai memori yang pasti sukar untuk dilupakan.

Hello Doktor akan kongsi 5 perkara yang kita belajar tanpa sedar pada tahun 2020 ini.

Memori 2020 takkan dilupakan

Sebelum kita membuka lembaran buku sempena tahun baharu 2021, apa memori untuk tahun ini yang tidak akan anda lupakan?

Boleh dikatakan sepanjang 2020, kehidupan kita semua, sama ada penduduk di Malaysia atau di mana sahaja negara adalah berkisarkan tentang pandemik COVID-19.

Pada 12 Januari 2020, seluruh negara dikejutkan dengan
 penemuan virus di Wuhan yang dikenal pasti sebagai virus korona baharu (novel coronavirus)
.

Ia digelar sebagai
novel coronavirus
 (nCoV-2019) atau virus korona baharu berikutan
strain
 tersebut tidak pernah dikesan pada mana-mana individu sebelum ini.

Lebih membimbangkan, cara
penularan virus tersebut berlaku antara manusia dengan manusia dan haiwan dengan manusia
.

Malangnya, virus pandemik yang mengorbankan lebih 1.5 juta nyawa individu di seluruh dunia ini
masih belum menemui vaksinnya
.

Namun, apa sebenarnya kita boleh pelajari daripada tahun 2020 yang penuh dengan dugaan dan cabaran sebelum melangkah ke tahun baharu 2021?

Pengajaran hidup menjelang tahun baharu 2021

Pasti anda bersetuju jika dikatakan COVID-19 adalah sesuatu yang mengejutkan dan sedikit sebanyak menjejaskan kehidupan seharian kita semua, kan?

Dalam masa sama, banyak perkara yang boleh kita pelajari dan menjadi pengajaran semasa wabak pandemik ini.

1. Mengetahui keutamaan dalam kehidupan

Anda pasti pernah mendengar ungkapan bahawa duit adalah segala-galanya, kan?

Namun, apabila
dunia dilanda pandemik COVID-19
, pasti ia membawa kesedaran kepada sesetengah individu bahawa duit bukanlah segalanya.

Ya, tidak dinafikan kita memerlukan duit untuk meneruskan kehidupan.

Tetapi dengan penularan wabak pandemik ini, bukankah perkara paling penting adalah berkaitan
kesihatan diri dan juga insan yang anda sayangi
?

2. Jangan abaikan kesihatan mental

Tahun baharu 2021 bakal menjelma, namun malangnya, masih ada ramai di antara kita yang tidak menganggap
kesihatan mental perkara penting
 untuk dijaga seperti mana
kesihatan fizikal.

Semasa
dalam tempoh Perintah Kawalan Pergerakan (PKP), ramai individu mengalami tekanan yang berpunca daripada pelbagai faktor
.

Antara punca tekanan tersebut adalah masalah kewangan, kehilangan pekerjaan dan kemurungan.

Jika anda berasakan diri berada dalam keadaan ini, dapatkan sokongan daripada individu yang rapat atau melalui bantuan profesional.

Ini kerana jika dibiarkan, semua itu akhirnya boleh
menjejaskan tahap kesihatan mental
 anda.

3. Memori sebelum tahun baharu 2021: Waspada dengan sebarang penyakit

Antara memori tahun 2020 yang terbaik adalah apabila semua individu mementingkan penjagaan kebersihan diri.

Jika sebelum
kedatangan virus COVID-19
, kebanyakan kita memandang remeh aspek tersebut.

Batuk atau bersin tanpa menutup mulut menggunakan tisu, meludah ke jalan sesuka hati serta masih keluar berjalan mahupun hadir ke pejabat dalam
keadaan selesema dan demam
, kan?

Bahkan, bagi individu yang sentiasa membawa tisu, tisu basah,
gel pembersih tangan
 atau apa sahaja alatan kebersihan diri, akan dianggap sebagai renyah.

Namun keadaan tersebut telah berubah, dengan masih tiada vaksin yang ditemui, rata-rata individu kini semakin sedar mengenai
kepentingan menjaga kebersihan diri
 untuk diri sendiri dan juga komuniti di sekeliling.

Diharapkan semoga tabiat dan amalan kebersihan diri ini akan dibawa ke tahun baharu 2021 dan seterusnya walaupun selepas vaksin diperolehi.

4. Belajar untuk hidup sendiri

Ada individu yang berasakan bersendirian sebagai perkara yang tidak baik.

Mereka yang tergolong dalam kelompok introvert selalu dianggap sebagai seorang antisosial atau tiada siapa yang mahu berkawan dengannya.

Manakala, terpaksa bersendirian bagi individu ekstrovert yang sering dikelilingi teman-teman menyebabkan mereka berasa kesunyian dan memenatkan.

Disebabkan itu, apabila kerajaan mengumumkan isolasi, PKP dan amalan jarak sosial, ia mewujudkan kesukaran.

Hakikatnya, akan tiba masa tertentu diri anda memerlukan waktu untuk bersendirian dan ia tidak bermakna diri tidak diingini mahupun antisosial.

5. WFH harus kekal dijadikan pilihan

Bekerja dari rumah atau work from home (WFH)
 dahulunya dianggap sebagai perkara yang tidak bagus dari aspek pekerjaan.

Ini kerana, ia dikatakan mungkin akan menyebabkan prestasi pekerjaan menurun disebabkan anda tidak dapat fokus dalam melakukan pekerjaan hakiki.

Disebabkan itu, kehadiran secara fizikal di tempat kerja lebih digalakkan.

Pun begitu, penularan wabak pandemik COVID-19 merubah segalanya.

Dengan kebanyakan daripada kita tidak dapat hadir ke pejabat, maka amalan WFH perlu dilakukan.

Dan ternyata pretasi kerja masih berada di tahap yang terbaik, kan?

Bahkan, mungkin lebih baik kerana dapat mengurangkan tekanan, stres dan masa yang terbuang untuk jarak perjalanan ke tempat kerja, menempuh kesesakan jalan raya mahupun kepadatan individu dalam pengangkutan awam.

Mungkin amalan WFH boleh dijadikan pilihan dalam meningkatkan keseimbangan antara kerja dan kehidupan harian.

Ini kerana kerja masih tetap berjalan seperti biasa walaupun tanpa kehadiran fizikal, kan?

Lembaran tahun baharu 2021

Walaupun dunia terkesan dengan penularan wabak pandemik COVID-19, namun, dalam masa yang sama ada pengajaran terselit untuk kita semua.

Semoga segala kenangan dan memori tahun 2020 akan menjadikan
kita sebagai individu yang lebih mengutamakan kesihatan mental dan amalan kebersihan diri.

Diharapkan tahun 2021 akan menghadirkan sinar yang lebih baik untuk kita semua.

Selamat Menyambut Tahun Baharu 2021 daripada kami di Hello Doktor!


#KeepItPumping: Jangan abaikan jantung anda, atau ia akan mengabaikan anda!

Kita semua tahu bagaimana bunyi jantung kita berdegup, ia berdegup perlahan ketika kita bersantai dan
berdegup kencang
 apabila kita melakukan aktiviti berlari. Namun jika kita mempunyai masalah jantung, keupayaan kita untuk melakukan kerja-kerja ringan atau aktiviti seharian seperti menaiki tangga boleh terjejas, memberi impak buruk terhadap kehidupan pesakit berkenaan
. Baru-baru ini kempen #KeepItPumping telah diadakan, bertujuan untuk memperkasakan pesakit serta orang ramai agar memainkan peranan aktif dalam usaha untuk melindungi jantung dan membebaskan diri daripada belenggu simptom kegagalan jantung yang mengecewakan serta melemahkan.

Kegagalan jantung memberi kesan kepada lebih 60 juta pesakit di seluruh dunia
. Kajian telah menunjukkan bahawa rakyat Malaysia lebih berisiko berbanding rakyat negara lain, memandangkan kadar kegagalan jantung di negara ini lebih tinggi berbanding dengan negara-negara lain (iaitu pada kadar 6.7% berbanding 0.5-4.5% di negara-negara lain)
.
Kegagalan jantung dalam kalangan pesakit di Asia Tenggara
 turut membabitkan mereka yang mempunyai masalah kesihatan yang buruk dengan faktor risiko penyakit vaskular seperti hipertensi, obesiti dan diabetes
. Tambahan pula, kebanyakan penghidap kegagalan jantung di Asia terdiri daripada mereka yang berusia 10 tahun lebih muda berbanding pesakit di Eropah, menjejaskan produktiviti ekonomi golongan berkenaan.

Profesor dan Perunding Kardiologi Pusat Perubatan Universiti Malaya, Prof. Dr Chee Kok Han
 berkata salah anggap berkaitan simptom kegagalan jantung menjadi punca kenapa ramai tidak mendapatkan rawatan awal. “Kegagalan jantung merupakan satu keadaan yang serius serta kronik dan
ia boleh beransur-ansur menjadi semakin buruk dan akhirnya memendekkan hayat anda. Kadar progressinya juga sukar diramalkan, dan ia boleh memberi kesan signifikan terhadap kualiti hidup seseorang pesakit itu. Walau bagaimanapun seseorang pesakit itu boleh menghalang keadaan menjadi bertambah buruk dengan mengamalkan perubatan moden dan mengubah gaya hidup,” tambah
Prof. Chee.

Selain daripada mengambil ubat preskripsi, senaman juga merupakan komponen penting dalam pengurusan optimum penyakit untuk penghidap kegagalan jantung, membantu mengurangkan progressi simptom-simptom disamping menggalakkan mereka untuk mengamalkan gaya hidup aktif
. Penghidap kegagalan jantung itu boleh mengelak daripada kerap dimasukkan ke hospital, meningkatkan kualiti hidupnya dan mengurangkan kadar kematian dalam jangka masa panjang dengan menjalani proses pemulihan berasaskan senaman serta pematuhan terhadap rawatan
. Tambahan pula, senaman yang kerap turut dapat mengurangkan risiko hipertensi dan obesiti seterusnya dapat membantu menghalang berlakunya kegagalan jantung dan melindungi jantung orang ramai secara keseluruhannya
.

“Pertambahan aktiviti fizikal beserta dengan ubat-ubatan yang sesuai amat bermanfaat untuk penghidap kegagalan jantung. Ia berupaya memulihkan fungsi jantung dengan menguatkannya untuk mengepam dengan lebih berkesan dan membantu mengatasi simptom kelesuan. Anda dinasihatkan agar berbincang dengan doktor atau jururawat sebelum memulakan program pemulihan berasaskan senaman sebagai sebahagian daripada kaedah rawatan anda, bagi memastikan anda tidak mengenakan tekanan yang terlalu tinggi ke atas jantung anda. Para pesakit boleh mula dengan melakukan aktiviti asas seperti: berjalan dengan kerap di kawasan yang mempunyai teduh dan tempat untuk beristirahat, dan selepas itu berjalan kaki ke kedai-kedai atau naik tangga, apabila sudah yakin terhadap gejala kegagalan hati dan bertambah baik dari segi ketahanan,” kata
Pakar Pemulihan Pusat Perubatan Universiti Malaya dan Pensyarah Senior Fakulti Perubatan Universiti Malaya, Dr Anwar bin Suhaimi
.

Dr Anwar Bin Suhaimi (Pensyarah Kanan, Fakulti Perubatan, Universiti Malaya)

“Ketika ini, masih belum ada penawar untuk kegagalan jantung.”

“
Walau bagaimanapun pesakit boleh mengurangkan simptom yang dialami dengan mengambil tindakan aktif dalam menjaga kesihatan jantung mereka yang turut berpotensi mengurangkan keparahan penyakit berkenaan. Dengan melakukan rawatan perubatan serta aktiviti fizikal yang dibentuk khas untuk setiap pesakit, ia dapat membantu meningkatkan keupayaan mereka melakukan aktiviti seharian dan akhirnya meningkatkan kualiti hidup mereka,” tambah Dr Anwar lagi.

Iryani bt Abd Jamil berkongsi cerita mengenai keadaannya apabila didiagnosis dengan penyakit jantung

“
Ketika saya dikesan menghidap kegagalan jantung pertama kali, setiap langkah yang saya ambil adalah perjuangan. Saya tidak dapat menaiki tangga sepenuhnya tanpa berasa pening dan tercungap-cungap. Lama kelamaan, keadaan saya bertambah buruk, dan setahun saya terlantar di katil,” kata penghidap kegagalan jantung,
Iryani Abd Jamil.

“Selepas saya membuat temujanji dengan pakar, doktor telah membantu saya untuk memahami keadaan saya dengan lebih baik serta memberitahu cara untuk merawatnya. Kami bersama-sama telah membentuk cara untuk saya mengawal semula jantung saya. Dengan bantuan keluarga saya, saya berjaya mengamalkan gaya hidup sihat. Ini termasuklah melakukan senaman ringan bagi membantu saya menjadi lebih aktif serta menjaga jantung saya, dan saya mula menggalakkan mereka di sekeliling saya untuk melakukan perkara sama,” tambah Iryani.

Pada pelancaran kempen #KeepItPumping tahun ini, Iryani bersama-sama dengan sekumpulan pesakit pemulihan kegagalan jantung dari Pusat Pemulihan Jantung, Pusat Perubatan Universiti Malaya telah mempersembahkan tarian aerobik yang memukau para pengunjung. Pesakit-pesakit berkenaan yang berusia antara 29 hingga 60 tahun, masing-masing telah melalui perjalanan hidup yang unik sebagai penghidap kegagalan jantung. Mereka telah membuktikan bagaimana pengetahuan mengenai pengurusan holistik dapat memperkasakan mereka untuk menikmati kehidupan yang normal dan sempurna.

Dengan meningkatkan pengetahuan mengenai kegagalan jantung serta mengambil tindakan proaktif terhadap kesihatan diri kita, kita dapat membantu jantung-jantung negara kita.
Aktiviti fizikal
 dapat membantu anda mengurangkan risiko kegagalan jantung dengan mengurangkan beban serta kadar faktor risiko berkaitan
. Anda boleh memastikan jantung anda terus mengepam dengan mengambil langkah-langkah kecil ke arah penjagaan kesihatan.


Rumah Mak Ayah Di Kampung Masih Guna Atap Asbestos? Jaga-Jaga, Ada Risiko Kanser!

Jika anda lihat di kampung-kampung, mungkin ada sesetengah kediaman yang masih menggunakan atap asbestos sebagai bumbung rumah. Namun tahukah anda, bahawa asbestos atap ini sebenarnya amat berbahaya kepada kesihatan kita?

Ikuti penjelasan lanjut mengapa atap jenis ini sangat berbahaya kepada kesihatan.

Untuk mendapatkan lebih banyak info berkenaan Kesihatan, anda boleh klik
di sini
.

Apa itu asbestos?

Kebanyakan bumbung rumah-rumah kampung atau bangunan-bangunan lama mungkin masih menggunakan atap asbestos.

Ia dipanggil asbestos kerana diperbuat daripada sekumpulan enam jenis gentian mineral semula jadi.

Gentian ini terkenal dengan kekuatan serta sifat ketahanannya yang kalis api dan
juga bahan kimia
.

Disebabkan oleh kualiti ini, industri pembuatan dan bangunan telah menggunakan asbestos untuk pelbagai tujuan.

Antaranya adalah untuk menguatkan simen dan plastik, sebagai bahan penebat, dan untuk tujuan penyerapan bunyi.

Selain itu, ia digunakan sebagai bahan kalis api untuk bangunan, pakaian dan juga kenderaan tentera.

Gentian asbestos yang biasa kita lihat mungkin berwarna putih atau kelabu. Tetapi ia juga boleh didapati dengan warna coklat, hijau dan juga biru.

Produk apakah yang mengandungi asbestos?

Sebenarnya, asbestos telah banyak digunakan dalam penghasilan pelbagai produk.

Produk yang paling biasa dan dikenali ramai tentunya atap asbestos.

Selain daripada asbestos atap, gentian ini juga digunakan dalam penebat paip, saluran atau relau; bahan pelekat; jubin lantai dan juga papan.

Mengapa atap asbestos sangat berbahaya kepada kesihatan?

Atap gentian ini pada asalnya tidaklah berbahaya, melainkan jika gentian ini dilepaskan atau terlepas ke udara.

Sekiranya gentian asbestos ini dilepaskan ke udara, ia akan terurai menjadi partikel-partikel kecil.

Ia kemudiannya akan dibawa ke dalam udara dan kita akan menyedutnya ke dalam paru-paru
sewaktu bernafas
.

Apabila partikel-partikel gentian ini
berkumpul dalam paru-paru
, ia boleh menyebabkan parut dan juga
keradangan
.

Tidak cukup setakat itu, ia juga akan mendedahkan kita kepada beberapa jenis penyakit, antaranya:

Kanser paru-paru

Mesothelioma (
kanser pada dada dan dinding perut
 yang jarang berlaku)

Asbestosis yang menyebabkan kerosakan paru-paru secara kekal

Efusi pleura, keadaan di mana cecair berkumpul di sekitar paru-paru

Kanser saluran gastrousus
,
buah pinggang
 dan
juga tekak

Beberapa badan kesihatan di sesetengah negara telah menyatakan bahawa asbestos ini
sebagai karsinogen
, iaitu bahan penyebab berlakunya kanser.

Mengerikan bukan?

Oleh sebab itu, jika anda menjumpai sebarang atap gentian ini yang telah pecah, retak atau berdebu, anda perlu menjauhkan diri kerana produk asbestos yang telah pecah boleh melepaskan partikel-partikel asbestos yang berbahaya ke ruang udara.

Jika anda berada terlalu dekat, dibimbangi anda akan menyedutnya masuk ke dalam paru-paru
sewaktu bernafas
.

Siapakah yang berisiko terdedah kepada asbestos?

Semua individu mempunyai risiko untuk terdedah kepada bahaya gentian ini.

Jika rumah anda atau bangunan berdekatan anda masih menggunakan atap asbestos, maka risiko anda juga akan semakin bertambah.

Lebih-lebih lagi jika anda berhadapan dengan atap asbestos yang telah patah, reput, lama atau berdebu.

Namun, mereka yang bekerja secara terus dengan industri yang melibatkan asbestos mempunyai risiko yang lebih tinggi.

Ini termasuklah industri pembuatan kapal laut, pembinaan rel kereta api, pembinaan, automotif, pembuatan bahan kimia dan juga perobohan bangunan.

Ini yang boleh anda lakukan untuk mencegah risiko bahaya atap asbestos

Terdapat beberapa langkah yang boleh dilakukan untuk mengurangkan risiko pendedahan terhadap bahaya asbestos.

Antaranya ialah:

Pastikan bumbung tidak pecah. Perhatikan bumbung rumah anda di kampung sama ada atapnya masih lagi elok atau sudah ada yang pecah.

Jika ada yang sudah pecah atau retak, anda mungkin perlu menggantikannya dengan atap yang lebih selamat seperti atap zink atau genting. Namun, anda tidak boleh menggantikannya sesuka hati kerana ia membahayakan kesihatan anda. Ikuti panduan yang telah ditetapkan oleh Jabatan Alam Sekitar dan juga Jabatan Keselamatan dan Kesihatan Pekerjaan (DOSH).

Jika terdapat longgokan atap gentian ini di mana-mana kawasan, sila hubungi pihak berkuasa tempatan (Majlis Daerah/Majlis Perbandaran/ Majlis Bandaraya) agar mereka boleh melupuskannya mengikut prosedur yang betul.

Jangan sesekali membakar atau menanam atap jenis ini. Ia boleh meningkatkan risiko kepada kesihatan diri anda dan orang di sekeliling.

Jauhi kanak-kanak daripada kawasan yang mempunyai
atap gentian ini
.

Kesimpulan

Kebiasaannya, ia akan mengambil masa antara 30 hingga 40 tahun lamanya untuk
melihat kesan negatif
 selepas pendedahan pertama terhadap asbestos.

Namun,
semakin lama dan berat pendedahan
 asbestos terhadap diri anda, maka tempoh masanya mungkin akan menjadi lebih cepat.

Oleh itu, jika anda terlihat atap gentian ini atau lain-lain produk yang melibatkan penggunaan asbestos, sila jauhi kawasan tersebut dengan segera.

Sila kongsikan maklumat penting ini kepada ibu bapa atau mana-mana individu yang masih menggunakan atap jenis ini pada bumbung kediaman atau bangunan milik mereka.


Cari Petua Rawat Luka Kencing Manis? Cuba 5 Bahan Ini, Tapi Cuma Untuk Luka Kecil!

Mungkin ada dalam kalangan penghidap kencing manis yang mahu mencuba cara tradisional merawat luka kencing manis.
Kami senaraikan beberapa bahan dan ubat luka di sini yang boleh membantu mempercepatkan penyembuhan luka anda.

Semak di bawah ini sekarang.

Untuk mendapatkan lebih banyak info berkenaan Kencing Manis, anda boleh klik
di sini
.

Luka lambat sembuh jika hidap diabetes!

Bagi penghidap
kencing manis
 atau diabetes, luka yang dialami boleh mengambil masa yang agak lama untuk sembuh berbanding biasa.

Malah, proses penyembuhan luka yang agak lambat ini sebenarnya mendedahkan pesakit kepada risiko jangkitan dan komplikasi yang lain.

Oleh sebab itu, mereka yang menghidap penyakit kronik ini perlu sentiasa mengawal paras
gula darah
 mereka bagi mengurangkan risiko penyembuhan luka yang lambat.

Ini 5 bahan boleh cuba untuk cepatkan luka sembuh

Ada beberapa bahan yang boleh penghidap diabetes gunakan sebagai usaha mempercepatkan penyembuhan luka di rumah.

Antara bahan dan ubat luka tersebut ialah:

Cara tradisional merawat luka kencing manis 1: Salap atau krim antibakteria

Bagi luka kecil, ia boleh disembuhkan dengan cepat melalui penggunaan salap atau krim
antibakteria
.

Krim antibakteria ini boleh didapati dengan mudah di farmasi berdekatan anda.

Krim antibakteria
 membantu membunuh bakteria penyebab jangkitan pada luka dan mempercepatkan penyembuhannya.

Ubat luka tradisional 2: Madu

Madu mempunyai sifat
antioksidan
, antibakteria dan antiradang. Penduduk dunia telah lama menggunakan madu dalam resipi penyembuhan luka tradisional.

Kajian pada tahun 2016 menyatakan bahawa, madu meningkatkan kadar penyembuhan luka pada haiwan dengan ketara.

Ia juga boleh mengurangkan pembentukan parut dan menghalang pertumbuhan bakteria dalam luka akut dan luka melecur.

 Pesakit diabetes
 boleh menggunakan madu perubatan untuk luka kecil dan besar, namun hanya selepas berbincang dengan doktor yang merawat keadaan anda.

Cara tradisional merawa
t luka kencing manis 3: Bawang putih

Percaya atau tidak,
bawang putih
 juga boleh digunakan sebagai bahan untuk merawat luka kecil.

 Bawang putih
 mengandungi sebatian allicin, yang mempunyai sifat antimikrob dan antiradang.

Menurut kajian ulasan pada tahun 2020, beberapa ujian klinikal telah menunjukkan keberkesanan bawang putih dalam merawat luka.

Kajian tersebut menyatakan bahawa dalam kajian praklinikal, ekstrak bawang putih tua menunjukkan potensi penyembuhan luka bergantung kepada dos yang diberikan.

Ubat luka tradisional 4: Pes kunyit

Kunyit bukan sahaja digunakan sebagai bahan dalam masakan, tetapi juga sangat berkesan sebagai cara tradisional merawat luka kencing manis.

Kunyit mengandungi kurkumin, sejenis sebatian yang mempunyai ciri antibakteria, antikulat, dan antiradang.

Kajian pada tahun 2016 menunjukkan bahawa, kunyit berkesan dalam membantu mempercepatkan penyembuhan luka.

Kurkumin yang terdapat dalam
kunyit
 merangsang pengeluaran faktor pertumbuhan yang terlibat dalam proses penyembuhan.

Anda boleh mencampurkan kunyit dengan air suam untuk dijadikan sebagai pes.

Kemudian, anda boleh letakkan pes tersebut pada luka dan menutupnya dengan pembalut yang bersih.

Jika seseorang pesakit diabetes ingin mencuba penggunaan
pes kunyit
 ini, mereka harus mengehadkan penggunaan kepada luka kecil yang tertutup sahaja.

 Kecederaan dengan luka yang besar memerlukan produk dengan gred perubatan yang diluluskan oleh doktor sahaja.

Cara tradisional merawat luka kencing manis 5: Aloe vera

Lidah buaya atau biasa dikenali sebagai
aloe vera
 adalah tumbuhan yang tergolong dalam keluarga kaktus.

 Ia mengandungi bahan yang kaya dengan kedua-dua vitamin dan mineral.

Lidah buaya mengandungi glukomanan, iaitu bahan yang membantu penjanaan semula sel dan menyebabkan badan menghasilkan kolagen.

Bahan ini adalah protein yang menggalakkan penyembuhan luka.

Kajian sistematik pada tahun 2019 menyatakan bahawa, aloe vera dan sebatiannya boleh meningkatkan penyembuhan luka.

 Kajian ini juga menunjukkan bahawa
aloe vera
 boleh membantu mengekalkan kelembapan dan integriti kulit di samping meredakan keradangan dan mencegah ulser.

Anda boleh menyapu lapisan nipis gel aloe vera pada kawasan luka kecil.

 Selain itu, anda juga boleh membalut luka dengan pembalut yang direndam dalam gel aloe vera untuk membantu mempercepatkan penyembuhan luka.

Kesimpulan

Bahan-bahan yang dinyatakan di atas ini boleh menjadi antara cara tradisional merawat luka kencing manis.

Namun, ia mungkin hanya sesuai untuk luka kecil sahaja.

Bagi luka yang besar, terbuka dan sudah dijangkiti, adalah lebih baik untuk anda mendapatkan rawatan bersama doktor terlebih dahulu.

Nasihat doktor amat penting dalam pengurusan luka diabetes pesakit kencing manis.


Kanser Bronkial

Definisi

Apa itu Kanser Bronkial?

Kanser bronkial adalah jenis kanser yang jarang berlaku, bermula dalam saluran udara paru-paru (bronki) atau paip angin (trakea), dan dalam kelenjar air liur. Kebanyakan kanser bronkial dipercayai boleh merebak ke bahagian tubuh yang lain. Namun begitu, kanser ini selalunya merebak perlahan-lahan dan boleh dirawat, jadi jika anda menghidapinya, ingat bahawa kanser ini mempunyai prognosis yang baik.

Kanser ini dibahagikan kepada tiga kumpulan:

Tumor Karsinoid : Tumor ini boleh terjadi pada sel pengeluar hormon dan sel saraf. Ia boleh terbentuk dalam paru-paru, atau perut dan usus.

Karsinoma sistik adenoid: kanser jenis ini selalu bermula dalam kelenjar air liur pada mulut dan kerongkong. Ia juga boleh terjadi pada trakea dan kelenjar air mata pada mata, kelenjar peluh, atau rahim, vulva, atau payudara wanita.

Karsinoma mukoepidermoid: Kanser jenis ini berlaku pada kelenjar air liur. Kebanyakan kanser jenis ini terjadi pada kelenjar parotid di hadapan telinga.

Apakah kebarangkalian Kanser Bronkial?

Keadaan ini boleh berlaku pada semua peringkat umur, tapi lebih cenderung pada lelaki. Hal ini dapat diatasi dengan mengurangkan faktor risiko anda. Rujuk doktor untuk maklumat lanjut.

Simptom-simptom

Apakah simptom-simptom Kanser Bronkial?

Simptom-simptom kanser bronkial bergantung sama ada ketumbuhan terletak di bahagian tengah atau keliling dalam saluran udara. Individu yang mempunyai ketumbuhan pada lokasi tengah mungkin akan mengalami simptom halangan dan pendarahan, termasuk juga yang berikut:

Susah bernafas: ini disebabkan oleh halangan separa penuh pada paip angin atau bronki besar.

Bunyi abnormal dihasilkan oleh aliran udara bergelora yang melalui bahagian sempit pada saluran udara besar. Simptom ini boleh terjadi apabila kanser berada di paip udara atau bronki besar.

Berdehit: boleh didengari  jika laluan udara tersekat sehingga ke dalam bronki besar.

Batuk, demam, dan penghasilan kahak.

Hasil daripada halangan penuh pada bronki, mengakibatkan paru-paru kuncup, jangkitan, dan kemusnahan tisu paru-paru pada bahagian yang tidak dihalang.

Batuk berdarah: ini berpunca daripada ulser pada lapisan saluran angin yang menutupi ketumbuhan dan biasa berlaku dalam kanser bronki. Batuk berdarah adalah petanda berbahaya dan sering menandakan penyakit serius, sama ada kanser bronki atau keadaan paru-paru yang lain.

Individu yang mempunyai luka sekeliling,  kebiasaannya tidak mengalami sebarang simptom yang ketara.

Bila saya harus berjumpa doktor?

Diagnosis dan rawatan awal boleh menghalang situasi menjadi semakin teruk, jadi rujuk doktor dengan segera bagi mengelakkan keadaan ini.

Jika anda mempunyai sebarang tanda atau simptom yang tidak di senaraikan di atas atau ada sebarang soalan, sila berunding dengan doktor anda. Tubuh setiap orang bertindak dengan cara berbeza. Berbincang dengan doktor mengenai apa yang terbaik untuk situasi anda.

Punca

Apakah Punca Kanser Bronkial?

Malangnya, doktor masih tidak mengetahui punca sebenar kanser bronkial. Gen mungkin memainkan peranan utama dalam beberapa jenis kanser ini. Individu yang mempunyai penyakit keturunan dipanggil neoplasma endokrin multipel, jenis 1 (MEN) lebih cenderung untuk mendapat penyakit ini. Terdedah pada radiasi di kepala dan tengkuk boleh meningkatkan risiko anda kepada karsinoma mukoepidermoid.

Faktor-faktor Risiko

Apakah yang meningkatkan risiko saya kepada Kanser Bronkial?

Anda boleh berisiko tinggi bagi keadaan ini jika anda:

Merokok: Risiko anda terhadap kanser ini meningkat dengan bilangan rokok yang anda hisap setiap hari dan bilangan tahun anda sudah merokok. Berhenti merokok pada mana-mana peringkat umur ternyata boleh merendahkan risiko anda untuk menghidapi kanser bronkial.

Terdedah kepada asap rokok sekunder: Walaupun anda tidak merokok, risiko anda terhadap kanser ini meningkat jika anda terdedah pada asap rokok sekunder.

Terdedah pada asbetos dan bahan karsinogen lain: Tempat kerja yang terdedah pada asbestos dan bahan lain yang diketahui boleh menyebab kanser – seperti arsenik, kromium dan nikel – juga meningkatkan risiko anda untuk menghidapi kanser bronkial, terutamanya jika anda perokok.

Sejarah keluarga dengan kanser bronkial: Individu yang mempunyai ibubapa, adik-beradik atau anak yang menghidapi kanser bronkial berisiko tinggi untuk penyakit ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Kanser Bronkial didiagnosis?

Jika doktor mengesyaki anda menghidapi keadaan ini, pemeriksaan fizikal akan dilakukan dan beberapa ujian juga akan dicadangkan. Beberapa ujian biasa yang boleh dilakukan termasuk:

Biopsi: Doktor akan mengambil sebahagian kecil tisu yang terlibat dan akan diperiksa dibawah mikroskop oleh pakar bagi memastikan itu adalah kanser atau tidak.

X-ray: Doktor akan menggunakan radiasi berdos rendah untuk melihat kewujudan tumor, jika ada pada saluran udara anda.

MRI: MRI menggunakan magnet dan gelombang radio yang kuat akan digunakan bagi menunjukkan saiz tumor. Anda mungkin perlu minum cecair, atau cecair itu dimasukkan ke dalam vena sebelum ujian dilakukan. Pewarna kontras ini membantu untuk menghasilkan gambar yang lebih jelas.

Doktor juga mungkin akan melakukan beberapa jenis imbasan lain untuk mencari tumor dan melihat sama ada ia sudah merebak atau tidak.

Bagaimana pesakit Kanser Bronkial dirawat?

Bergantung pada jenis dan tahap kanser, beberapa pilihan rawatan akan dicadangkan oleh doktor anda:

Pilihan tersebut termasuk:

Pembedahan: Ini merupakan rawatan utama bagi kanser bronki. Pakar bedah akan membuang kanser dan sedikit tisu di sekelilingnya. Nodus limfa yang mengelilingi tumor juga akan dibuang untuk menghalang penyakit daripada merebak.

Radiasi: Rawatan ini menggunakan X-ray berkuasa tinggi untuk membunuh sel kanser. Ia dapat melegakan simptom dan membantu anda untuk berasa lebih baik. Anda juga boleh menjalani rawatan ini selepas pembedahan bagi membunuh mana-mana sel kanser yang tertinggal.

Kimoterapi: Kimo menggunakan ubat bagi membunuh sel kanser pada keseluruhan badan anda. Ubat ini diberi melalui vena (IV) atau pil. Anda boleh menjalani kimo bersama rawatan lain jika kanser anda sudah merebak. Anda mungkin akan menjalani kimoterapi selepas pembedahan bagi membunuh mana-mana sel kanser yang tertinggal.

Imunoterapi: Rawatan ini menggunakan ubat untuk meningkatkan kebolehan sistem imuniti anda untuk mencari dan memusnahkan kanser. Imunoterapi akan mengecutkan tumor atau menghentikan pertumbuhan tumor.

Terapi sasar: Rawatan ini mencari protein atau gen yang unik pada kanser dan membantu protein dan gen itu untuk membesar. Kemudian, rawatan ini mensasarkan bahan tersebut bagi menghentikan kanser dari merebak.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kanser Bronkial?

Sebenarnya, tiada cara lain untuk mengelak daripada kanser bronkial, tetapi anda boleh mengurangkan risiko jika anda:

Berhenti merokok: Berhenti merokok dapat mengurangkan risiko anda terhadap kanser bronki, walaupun anda sudah merokok bertahun-tahun lamanya. Jumpa doktor untuk mengetahui strategi dan bantuan berhenti merokok yang boleh membantu anda. Bantuan ini termasuklah produk pengganti nikotin, ubat-ubatan dan kumpulan sokongan.

Elakkan asap rokok sekunder: Jika anda hidup atau bekerja dengan perokok, paksa perokok itu untuk berhenti. Sekurang-kurangnya suruh perokok itu merokok di luar. Jauhi kawasan di mana orang merokok, seperti bar dan restoran, dan pilih kawasan bebas rokok.

Elakkan bahan karsinogen di tempat kerja: Ambil langkah berjaga-jaga untuk melindungi diri anda daripada terdedah pada bahan kimia toksik di tempat kerja. Ikut langkah berjaga-jaga yang disediakan oleh majikan anda. Contohnya, jika anda diberi topeng muka sebagai perlindungan, pakai topeng itu selalu. Risiko untuk paru-paru anda rosak akibat bahan karsinogen di tempat kerja meningkat jika anda merokok.

Ambil diet yang penuh dengan buah-buahan serta sayur-sayuran: Makanan bersumberkan vitamin dan nutrien adalah yang terbaik. Elakkan pengambilan dos vitamin dalam bentuk pil dengan kuantiti yang banyak kerana ini mungkin berbahaya.

Bersenam pada kebanyakan hari dalam seminggu: Mulakan dengan perlahan-lahan, jika anda tidak selalu bersenam. Cuba untuk bersenam hampir setiap hari dalam seminggu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Minggu 19

Perkembangan bayi

Perkembangan bayi dalam kandungan

Bayi anda sekarang adalah dalam saiz tomato, dengan berat kira-kira 240 gram dan panjang daripada kepala ke kaki sekitar 15 cm.

Bayi anda kini dilindungi oleh lapisan lilin putih untuk kulit sensitif. Lapisan lilin ini akan hilang pada akhir kehamilan, jadi bayi pramatang sering diliputi dalam lilin apabila dilahirkan. Minggu ini, lapisan lemak berwarna coklat akan terbentuk dan menghangatkan bayi anda selepas kelahiran. Pada trimester ketiga kehamilan, lebih banyak lapisan lemak akan terbentuk untuk melindungi bayi anda.

Perubahan hidup & tubuh badan

Bagaimanakah perubahan badan saya?

Pada masa ini, anda akan mula merasa pergerakan bayi dalam badan anda. Pergerakan pertama adalah sangat pendek dan ringan, jadi anda mungkin terkeliru dengan gas perut. Tetapi anda mungkin merasa tendangan, tumbukan, dan sedu sedikit dalam perut anda sekali. Setiap bayi mempunyai cara berbeza untuk bergerak. Jika kekerapan dan intensiti pergerakan bayi anda berkurang, anda perlu bertemu doktor untuk mendapatkan bantuan dan nasihat dengan segera.

Apakah yang perlu saya beri perhatian?

Tidak ada bukti saintifik yang kukuh bahawa kehamilan boleh memudaratkan aktiviti mental. Sesetengah ibu sering menyangka bahawa ingatan mereka dipengaruhi kehamilan. Ini jarang berlaku tetapi anda perlu membiasakan diri dengan sebarang perubahan fizikal dan mental dan berfikir tentang aspek-aspek positif kehamilan, seperti waktu selepas kelahiran bayi tersebut.

Pertemuan dengan doktor

Apa yang harus saya maklumkan pada doktor?

Anda mungkin mengalami hari di mana anda merasakan bayi anda bergerak terus-menerus, tetapi pada hari berikutnya, bayi anda senyap dan kurang bergerak. Ini adalah perkara biasa. Pada peringkat kehamilan ini, anda tidak perlu bimbang tentang ketidakstabilan pergerakan bayi. Pergerakan bayi anda akan menjadi lebih konsisten pada minggu ke-28 kehamilan. Pada waktu inilah anda perlu memeriksa pergerakan bayi dengan kerap.

Jika anda tidak merasa sebarang pergerakan bayi sepanjang hari, anda boleh merangsang pergerakannya dengan cara berikut: berbaring dalam satu atau dua jam pada waktu petang selepas minum segelas susu, secawan jus oren atau makan makanan ringan yang sihat. Ini boleh merangsang bayi anda bergerak. Tetapi jika kaedah ini tidak berfungsi, jangan bimbang, cuba lagi selepas beberapa jam. Malah, ramai wanita tidak dapat mengesan pergerakan bayi dalam satu atau dua, mahupun tiga atau empat hari. Jika anda masih bimbang, anda boleh menemui doktor untuk berasa lebih selamat.

Apakah ujian yang perlu saya tahu?

Doktor anda mungkin mencadangkan ujian amniosentesis. Ujian amniosentesis dilakukan atas sebab-sebab tertentu dan bukan ujian rutin. Adalah penting untuk anda membincangkan manfaat dan risiko ujian dengan doktor anda. Melalui amniosentesis, sampel cecair amnion diambil dari kantung yang mengelilingi bayi. Sampel ini diuji untuk melihat jika bayi mempunyai keabnormalan genetik tertentu, seperti sindrom Down. Ujian ini mempunyai beberapa risiko, jadi sila berbincang dengan doktor anda apakah pilihan yang terbaik untuk anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Hubungan kelamin

Anda bimbang bahawa hubungan kelamin akan terjejas apabila anda hamil? Anda fikir aktiviti seksual pada masa ini akan menjejaskan bayi? Jangan bimbang. Hubungan kelamin  dibenarkan dan selamat pada semua peringkat kehamilan, selagi kehamilan anda bukan berisiko. Walau bagaimanapun, mengetahui bahawa hubungan kelamin adalah selamat tidak bermakna anda mempunyai keinginan untuk hubungan kelamin pada masa ini. Ramai wanita mendapati keinginan seksual mereka terkesan dengan status kesihatan, status mental, saiz bayi dan perubahan lain badan anda. Anda perlu berbincang dengan suami anda mengenai hubungan intim. Ia adalah sangat penting bahawa anda berdua mempunyai masa peribadi bersama-sama.

Susu lembu dan hormon BST

Ramai wanita hamil minum susu kerana ia dianggap berkhasiat dan baik untuk bayi. Tetapi susu mengandungi hormon BST dianggap mendatangkan lebih banyak mudarat daripada kebaikan. Jadi adakah ia selamat? Lembu biasanya disuntik BST untuk menghasilkan lebih banyak susu. BST adalah protein, bukannya steroid, jadi ia tidak mempunyai aktiviti biologi pada manusia dan boleh dihadamkan seperti protein lain apabila anda mengambil susu mengandungi BST.

Gambaran Janin Minggu ke-19

Jadi bagaimana tumbesaran bayi anda pada minggu depan?

Hello Health Group
 tidak menawarkan sebarang khidmat nasihat, diagnosis atau rawatan perubatan.


Perut Makin Ke Depan? Ketahui Punca & Cara Untuk Cuba Buang 'Spare Tyre'!

Perut kembung dan buncit? Eh, muda-muda lagi sudah ada ‘
spare tyre
’ dekat perut. Malulah, kan!

Tidak dinafikan, perut buncit merupakan masalah yang dialami kebanyakan orang. Tetapi, apakah sebab utama yang
membawa perut menjadi buncit
?

Perut buncit boleh berlaku disebabkan beberapa faktor.

Cuba ingat balik,
bilakah kali terakhir anda bersenam?
 Bukan itu sahaja, tekanan perasaan dan juga diet yang tidak seimbang juga boleh membuatkan organ ini menjadi kembung dan buncit.

Tetapi, tahukah anda bahaya sebenar perut buncit serta apa bezanya dengan perut kembung? Jom ikuti penjelasan kami di dalam artikel ini untuk tahu lebih lanjut.

Untuk mendapatkan lebih banyak info berkenaan Sistem Penghadaman, anda boleh klik
di sini.

Perut kembung dan buncit, apa bezanya?

Perut kembung berlaku apabila bahagian
abdomen rasa penuh disebabkan gas
.

Punca sebenar perut kembung ialah sembelit.
 Malah, ramai orang yang tidak tahu mereka sebenarnya mengalami sembelit sehinggalah mereka berjumpa doktor.

Antara tanda-tanda sembelit yang perlu diperhatikan adalah terpaksa
meneran ketika membuang air besar.

Selain itu, tinja yang nampak seperti batu-batu kecil juga merupakan antara tanda penyakit ini.

Sembelit boleh menyebabkan perut sakit dan kembung. Malah, lebih lama tinja berada di dalam usus besar, lebih banyaklah gas yang akan dilepaskan oleh bakteria melalui proses fermentasi.

Perut buncit pula berlaku disebabkan lemak visceral, sejenis lemak degil yang mengelilingi organ pada kawasan abdomen.

Lemak visceral dapat meningkatkan risiko
penyakit metabolik seperti diabetes,
 penyakit hati berlemak, sakit jantung, PCOS dan
juga apnea tidur.

Menurut Dr. W. Scott Butsch dari
Cleaveland Clinic
, perut buncit mempengaruhi lelaki dan perempuan dengan cara yang berbeza.

Lelaki lebih berisiko untuk
 mengalami masalah perut buncit
 berbanding wanita.

Namun, setelah mencecah menopaus, wanita akan mengalami penambahan berat yang mendadak di sekeliling kawasan abdomen.

Sebab utama perut kembung dan buncit

‘
Spare tyre
’ yang terbentuk pada perut anda bukan berlaku dengan sekelip mata.

Perut buncit selalunya berlaku apabila lemak mula terkumpul pada kawasan abdomen dan menyebabkan perut membuncit.

Tetapi,
 perut buncit sukar untuk dihilangkan
 malah ia mungkin makan masa bertahun-tahun untuk kembali kurus. Sebab utama perut menjadi buncit adalah:

1.
Diet yang tidak seimbang

Salah satu punca perut buncit adalah
pengambilan makanan yang manis
 seperti kek, gula-gula, minuman berkarbonat dan sebagainya.

Pengambilan makanan sebegini bukan sahaja akan menyebabkan perut kembung dan buncit, malahan ia juga membuat berat badan bertambah dan
memperlahankan metabolisme badan.

Selain itu, pernahkah anda dengar mengenai rintangan terhadap leptin? Sel lemak pada badan kita akan melepaskan sejenis hormon yang dikenali sebagai leptin.

Untuk pengetahuan anda, leptin merupakan hormon yang membuatkan kita rasa kenyang.

Jika anda mengalami rintangan terhadap leptin,
 anda akan rasa lapar sepanjang masa
 dan banyak makan!

2.
Tidur tidak cukup punca perut buncit

Bukan makan sahaja yang boleh menyebabkan perut buncit,
tidak cukup tidur
 juga mempunyai efek yang sama!

Sebuah kajian yang dimuatkan di dalam
Journal of Clinical Sleep Medicine
 telah mengaitkan masa tidur yang pendek dengan penambahan berat badan.

Malah,
tidak cukup tidur
 juga boleh membuatkan anda makan secara tidak sihat lebih-lebih lagi jika anda
makan pada waktu tengah malam.

Jika anda sering makan lewat malam, ketahuilah bahawa risiko anda untuk menghidap diabetes dan juga perut buncit akan meningkat!

3.
Kurang melakukan senaman

Semua orang tahu
kepentingan senaman yang mencukupi.
 Tanpa senaman, tidak mungkin kita akan mendapat bentuk badan idaman dengan
badan kurus tapi perut buncit
.

Jika anda mengambil lebih banyak kalori daripada apa yang badan anda bakar setiap hari, sudah tentulah berat badan akan meningkat.

Malah, gaya hidup yang tidak sihat juga menyukarkan pembuangan lemak berlebihan,
terutamanya pada kawasan keliling pinggang
.

4.

Perut buncit disebabkan tekanan

Apa agaknya yang kebanyakan kita akan lakukan jika stres? Makan!

Tapi, sebelum anda
membeli apa-apa makanan segera
 untuk melegakan tekanan, ingatlah bahawa amalan ini bukan sahaja tidak baik untuk kesihatan, malahan ia juga akan menyebabkan perut kembung dan buncit!